Ал таңда кил һыу буйына – көмөш сабаҡ көтә унда! » Башҡортостан гәзите | Газета Башкортостан на башкирском языке\nБашҡортостан гәзите » Эй ултыра балыҡсы... » Ал таңда кил һыу буйына – көмөш сабаҡ көтә унда!\nАл таңда кил һыу буйына – көмөш сабаҡ көтә унда! 09.06.2015 // Эй ултыра балыҡсы...\nҠара күҙле, ҡыҙыл йә алһыу ҡанатлы, көмөш төҫөндәге ҙур булмаған сабаҡ һәр кемгә таныштыр, моғайын. Тик уны ҡыҙылғанат менән бутарға ярамай.\nБашҡортостандың һыу ятҡылыҡтарында сабаҡтың төрлө ҙурлыҡтағыһы осрай. Был балыҡ таҙа, йылы һыу ярата. Төп аҙыҡтарының береһе – ылымыҡ, шулай уҡ һыу төбөндәге ҡарышлауыҡтарҙан да баш тартмай. Яратҡан урыны – томбойоҡло йылға-күлдәге япраҡ аҫты. Эҫе көндәрҙә ағас күләгәһендә, яр буйҙарында ем эҙләүсән.\nСабаҡ таңда айырыуса яҡшы эләгә, болотло мәлдәрҙә көнө буйы сиртә. Уны тотоу өсөн алынған ҡармаҡ сыбығы ныҡ йыуан булырға тейеш түгел, ебенең ҡалынлығы 0,09-0,10 миллиметрҙан артмаһын. Ҡалҡыуыстың бер грамға тиклемгеһен һайларға кәңәш ителә. Ырғаҡтың иһә 18 – 22-се номерлыларын һайлау отошло.\nТабыш артынан килгән урынды яҡшы итеп емләргә кәрәк. Ашауға талымһыҙ сабаҡҡа ебетелгән икмәк валсығы, һоло, кукуруз ярмалары, көнбағыш — барыһы ла бара. Яҙғыһын ул тиреҫ селәүсенен, ҡыҙыл ҡортто, ҡабыҡ ҡуңыҙҙары ҡарышлауыҡтарын ашарға ярата. Ә йәй сиңерткәгә, йорт себендәренә ихлас ҡаба. Яҙғы ташҡын бөтөп барғанда сабаҡты айырыуса күп тоторға мөмкин. Тик иҫегеҙҙән сығармағыҙ: тап ошо осорҙа ыуылдырыҡ сәсеү башлана.\nҠармаҡҡа эләккән сабаҡтарҙың бик һирәге эре була. Ғәҙәттә, 150 – 200 грамм ауырлыҡтағылары тотола. Был төр балыҡты эләктереү өсөн төбө ҡомло, ҡырсынлы, ташлы йылғаларҙы, шулай уҡ талғын аҡҡан йылғаларҙы, текә яр буйҙарын һайларға кәрәк. Сабаҡ шаршы аҫтындағы тымыҡ урындарҙа, ҡуйы ҡамышлы быуа-күлдә йыш осрай.\nБыл балыҡты онлап, үҫемлек майында тиреһе ҡыҙғылт төҫкә ингәнсе ҡыҙҙырырға мөмкин. Тоҙлап киптерергә лә була. Бының өсөн яңы тотолған сабаҡты целлофан ҡапҡа һалып, тоҙ һибәһең, ҡайтҡас, төнгөлөккә һыуытҡысҡа ҡуяһың. Иртән һыу һалынған һауытҡа бушатаһың. Өҫкә ҡалҡып сыҡҡан балыҡты шундуҡ алып, киптерергә һалырға кәрәк.\nКүпме тоторға була?\nБашҡортостандың Тәбиғәттән файҙаланыу һәм экология министрлығынан хәбәр итеүҙәренсә, быйыл май башында 2016 йылға кәсеп участкалары, ғилми-тикшеренеү учреждениелары һәм һәүәҫкәрҙәр өсөн балыҡ тотоуға квота ҡаралды. Суртан, һыла, ҡорман, йәйен, уҡбалыҡ кеүектәрҙең рөхсәт ителгән ауырлығы билдәләнде. Балыҡ тотоуҙың киләһе йылға сикләнгән күләме – 283 тонна.\nМанныйҙан иҙмә 09.10.2018 // Эй ултыра балыҡсы...\nБалыҡсыларҙың ижади кеше икәне сер түгел. Манный ярмаһынан иҙмә яһауҙарына ҡарап та әйтергә була...\nИхлас хәстәрлек өлгөһө 09.10.2018 // Эй ултыра балыҡсы...\nБөгөн балыҡсылар тураһында ярайһы күп һөйләйбеҙ. Әммә тәбиғәткә зыян килтергән браконьерҙар...\nАйына ҡарап 09.10.2018 // Эй ултыра балыҡсы...\nҺауа торошо сентябрҙә бер төрлө генә түгел: бер ҡараһаң, сыуаҡ, ҡояш йылыта, көндөң икенсе...\nҠәҙерен нығыраҡ белһәк… 09.10.2018 // Эй ултыра балыҡсы...\n“Үҙебеҙҙең тәбиғи ризыҡҡа өҫтөнлөк бирәйек”, – ти белгестәр. Балыҡтың, башҡа диңгеҙ продукттарының...\nБатшалар ризығы – Салауат ерендә 03.10.2018 // Эй ултыра балыҡсы...\nТәбиғәттең һәр миҙгелендә лә әйтеп аңлатҡыһыҙ хозур был яҡтар. Әле ҡарағай, шыршы ағастары йәйҙең...\nТәжрибә һандығына 22.08.2018 // Эй ултыра балыҡсы...\nБалыҡ тоторға тәүгә сыға башланығыҙмы? Улайһа, был кәңәштәр – тап һеҙҙең өсөн....\nЙәйге таңдар һыҙылып атҡанда... 22.08.2018 // Эй ултыра балыҡсы...\nТәтешле районы Танып йылғаһы, күл-быуалары менән данлы. Был йәһәттән айырыуса балыҡсылар бәхетле....\nКүңел – һыу буйында 22.08.2018 // Эй ултыра балыҡсы... / Кроссвордтар\nГоризонталь буйынса: 4. Суғырмағы барлыҡҡа килеп өлгөрмәгән ҡайын. 7. Ашау теләге, ашҡа булған...\nТотош уҡырға 292\nНисек йәшәйһең, инспектор? 22.08.2018 // Эй ултыра балыҡсы...\nТыуған яҡҡа ҡайтҡанда Башҡортостан буйынса дәүләт контроле, күҙәтеү һәм һыу биологик ресурстарын...\nДәртләндерә, сәмләндерә ялтыр балыҡтар... 08.08.2018 // Йәмғиәт / Эй ултыра балыҡсы...\n– Айтуған, ҡумырыҡты гөжөп ҡыу, Нәҙир, һин күҫәк менән ситтән һыуға шапылдатып һуғып бар,...\nТотош уҡырға 1 068\nИғтибар: талпан! 29.05.2018 // Эй ултыра балыҡсы...\nБынан утыҙ-ҡырҡ йыл элек берәү ҙә “талпан ҡаҙалды” тип зарланып йөрөмәй торғайны. Хайуандарға, эйе,...\nАлабуғаға кем исем биргән? 29.05.2018 // Эй ултыра балыҡсы...\nГоризонталь буйынса: 1. Фотоны ҡара. 6. Ҡармаҡта торған ҡыҙыл ем. 7. Пессимистың берәй нәмәгә...\nТотош уҡырға 289


Ғәҙеллек һәм асыҡлыҡ яҡлы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Сәйәсәт » Ғәҙеллек һәм асыҡлыҡ яҡлы\nБашҡортостандың Контроль-иҫәп палатаһының яңы рәйесе тәғәйенләнде. Дәүләт Йыйылышы – Ҡоролтай депутаттарының күпселеге бөгөн пленар ултырыш барышында Константин Шаһиморатовтың кандидатураһы өсөн тауыш бирҙе.\n– Палатаның абруйын нығытыу өсөн бар көсөмдө һаласаҡмын. Беҙҙең эштә иң мөһиме – ғәҙеллек. Эшмәкәрлегебеҙ тәү сиратта бюджет аҡсаһын законһыҙ тотоноуҙо бөтөрөүгә йүнәлтеләсәк. Киң матбуғат саралары менән нығыраҡ хеҙмәттәшлек итергә кәрәк, халыҡ беҙҙең тикшереүҙәрҙең һөҙөмтәһе менән таныш булырға тейеш, – тине ул.\nКонстантин Шаһиморатов 1975 йылда Өфөлә тыуған. 1997 йылда “Юриспруденция” белгеслеге буйынса Башҡорт дәүләт университетын тамамлаған. Өфөлә төрлө вазифаларҙа эшләй, аҙаҡ “Ғәҙел Рәсәй” партияһының төбәк бүлексәһен етәкләй. Һуңғы йылдарҙа Мәскәү өлкәһенең Красногорск ҡала округының һайлау комиссияһы рәйесе булып эшләгән.


Бөгөн комсомол тыуған көнөн билдәләй. Бөтә Союз Ленинсы коммунистик йәштәр союзы ойошторолоуға 96 йыл.\nЭшсе һәм крәҫтиән йәштәренең I Бөтә Рәсәй съезында нигеҙ һалынған ижтимағи-сәйәси берлек бер нисә быуын өсөн оло тормош мәктәбенә әйләнде. Ул 14-тән 28 йәшкә тиклемге ҡыҙҙар һәм егеттәрҙе берләштерә, 22 миллион тирәһе йәштәр ойошма сафына алына. Берлек тарҡалыуға байтаҡ ваҡыт үтһә лә, комсомол биргән тәрбиә онотолмай.


Бөгөн - Бөтә донъя метеорология көнө\n1950 йылда Бөтә донъя метеорология ойошмаһы төҙөлә. Был туралағы конвенцияға планетаның 185 иле вәкилдәре ҡул ҡуя. Унда дәүләттәр сәйәси ҡоролошҡа ҡарамайынса, климатты тикшереү һәм өйрәнеү, һауа торошо буйынса үҙ-ара мәғлүмәттәр менән алмашыу буйынса килешкән. Сөнки донъя статистикаһы мәғлүмәттәренән күренеүенсә, бәлә-ҡазаларҙың 30-40 проценты тәбиғәт менән бәйле. Дәүләттәрҙең үҙ-ара хеҙмәттәшлеге ошо афәттәрҙе алдан иҫкәртеү мөмкинлеген бирә.


Республикала йорттарҙың уртаса хаҡы тағы 50 мең һумға төшкән // Иҡтисад | новости башинформ.рф\n16:00, 15 января 2018 Иҡтисад\nРеспубликала йорттарҙың уртаса хаҡы тағы 50 мең һумға төшкән Фото: ufa.house2you.ru\n«Фатирҙар донъяһы» порталы күҙәтеүенә ярашлы, Башҡортостанда өйҙәрҙең уртаса хаҡы тағы 50 мең һумға төшкән. Йыл башына шәхси йорттарҙың уртаса хаҡы республика буйынса 4 миллион 952 мең һум тәшкил итә. 2017 йылдың июнендә күрһәткес 5 миллион 20 мең һум булған. Бер йыл эсендә өйҙәрҙең хаҡы 11 процентҡа төшкән.\nҠайһы бер төбәктәрҙә: Архангельск, Псков, Тамбов өлкәләрендә, Комиҙа һәм Хакасияла йорттарҙың хаҡы 23-27 процентҡа кәмегән.\nЭксперттар билдәләүенсә, баҙарҙа арзан дачаларға ихтыяж ҙур. Ер участкаһы ҙур булған йорттарҙы һатыуы ауыр.\nТеги: күсемһеҙ милек, йорттар, хаҡ


Зөбәйер Арыҫланбаевтың яҡты иҫтәлегенә таҡтаташ асылды!\n4 Июнь , 09:05\nУҙған йылдың июнь айында район халҡы изге йәнле, эшһөйәр табип-стоматолог Зөбәйер Исмәғил улы Арыҫланбаев менән хушлашты... Халыҡ яратҡан табиптың вафатына бер йыл тигәндә, һәр ҡайһыбыҙҙың хәтерендә оло йөрәкле, киң күңелле кеше булып иҫтә ҡалған ауылдашыбыҙ иҫтәлегенә таҡтаташ асылды.\nЗөбәйер Исмәғил улы халыҡ күңелендә ярҙамсыл, ихлас табип булып ҡаласаҡ. Белеүебеҙсә, Зөбәйер Исмәғил улына дауаланырға Матрай ауылы халҡы ғына түгел, күрше ауылдарҙан, хатта күрше өлкәләрзән килә торғайнылар. Уның иҫтәлегенә таҡтаташ асыу тантанаһына ла уны әле лә яратып иҫләгән пациенттары, дуҫтары һәм туғандары килде.\nЗөбәир Исмәғил улы Арыҫланбаев 1961 йылда Матрай ауылында тыуған. 1990 йылда башҡорт дәүләт медицина институтын тамамлай. Йәш белгес табип-стоматолог һөнәре буйынса Сибай ҡала дауаханаһында интернатура үтә. 1991 йылда иһә Матрай дауаханаһына табип-стоматолог-терапевт булып эшкә ҡайта. Дөйөм хеҙмәт стажы 29 йыл тәшкил итә.\nУны барыһы ла табип-хирург-стоматолог, табип-ортопед-стоматолог, табип-терапевт-стоматолог һәм балалар теш итабибы итеп ҡабул итә һәм мөрәжәғәт итә.\n- “Кеше ике тапҡыр үлә: тәүгеһендә уның йөрәге тибеүҙән туҡтай, икенсеһендә уның хаҡта хәтер юйылһа. Икенсе тапҡыр үлеүе ҡурҡынысыраҡтыр, икенсе тапҡыр ул, мотлаҡ, йәшәргә тейеш!” – тип юҡҡа ғына әйтмәйҙәр. Зөбәйер Исмәғил улының бар ғүмере беҙҙең дауахана менән бәйле булды. Ул стоматолог булараҡ ҡына түгел, ә бөтә яҡлап белемле, тәжрибәле табип булараҡ хөрмәтле ине. Зөбәйер Исмәғил улын барыһы ла Хоҙайҙар табип ти торғайны... – тине үҙ сығышында Матрай ауыл биләмәһе башлығы Илмир Йәрмөхәмәтов.


Ағиҙел буйында. Мәжит Ғафури - Wikisource\nАғиҙел буйында. Мәжит Ғафури\n.Нәшер ителгән: 1939. Сығанаҡ: Ағиҙел буйында : хикәйә // Пионер. – 1939. – № 10. – Б. 22–25 • * Электрон төрө «Башҡорт теле корпусы»ның «Проза» бүлегенән алынған.\nБеҙ иптәштәребеҙ менән бергә йыйылып, йәйгә сығыу менән Ағиҙел буйына балыҡ тоторға — ҡармаҡ һалырға — бара торған инек. Көн матур булһа, был эш беҙҙең ғәҙәтебеҙ ине. Күп ваҡытта иртән тороу менән сәй-шәкәр һәм ашамлыҡтарыбыҙҙы алып, Ағиҙел буйына йүгерә торған инек.\nБеҙ унда барып, ҡармаҡ һалып арығандан һуң балыҡсы бабай янына барып, балыҡ бешереп, сәй эсеп, көндө үткәрә, ҡояш байыр алдынан ғына ҡайта торған инек. Ҡара болотло ямғыр сығып ҡына беҙҙең был планыбыҙҙы боҙмаһа, был эш һис бер ваҡытта тәхәллеф ителмәй ине.\nБалыҡсы бабай беҙҙе бергә йыйырға, беҙҙең күңелебеҙҙе асырға иң ҙур сәбәпсе бер кеше ине. Был ҡарт, ҡыш булһа — мәсет ҡарты, мәҙрәсә ҡарауылсыһы, йәй булһа — балыҡсы, шул Ағиҙел буйында көн үткәреүсе ине. Ул үҙенең бөтә ғүмерен ошо Ағиҙел буйында үткәргән. Уның һаҡалы ошо ерҙә, был матур туғайҙа йөрөп ағарған. Ул бына был — беҙ аҫтында ултырған ҡарама менән бергә ҡартайған. Был бабай был тирәләге әсрарҙы, был тирәлә булған нәмәләрҙе йөзьиәтенә ҡәҙәре белә. Был сахра, был урман, был туғай, был Ағиҙел буйының һәммә нәмәләре бабайға таныш. Ул матур йәйге кисте ошо урман араһында һандуғас тауыштарын тыңлап үткәрә. Бабай был нәмәләрҙең һәммәһенә үҙенеке итеп ҡарай.\nБыл бәхетле ҡарт ошо матур урындарҙа хәрәкәт итеп тапҡан аҙ-маҙ аҡсаһы менән мәсғүд көн итә. Ул һәммә нәмәгә, һәммә кешеләргә дуҫ. Ул беҙҙең менән беҙ булып — балалар булып һөйләшә.\nҒәҙәтебеҙ буйынса, бөгөн дә Иҙел буйына барып, Бер аҙ ҡармаҡ һалғандан һуң, ҡояш ҡыҙыуына сыҙай алмай, балыҡсы ҡарт янына мәғлүм ҡарт ҡараманың аҫтына йыйылдыҡ. Беҙ барған ваҡытта беҙҙең һөйөклө бабай нәрәтәләрен элеп киптерә, өҙөлгән урындарын рәтләп тора ине.\nБеҙ барғас та, бабай:\n— Йәгеҙ, балалар, һыу алып килеп, сәй ҡайнатығыҙ әле, һин, Ғәбдрәхмән, бынау балыҡтарҙы әрсеп бешерә башла,— тип балыҡтарҙы күрһәтте, үҙе һаман нәрәтәләрен рәтләп йөрөй ине.\nБеҙ, үҙебеҙҙе аҫтына алған ҡарт ҡараманың ботаҡтарына әйберҙәребеҙҙе элеп, ҡайһыбыҙ балыҡ әрсергә, ҡайһыбыҙ һыу алып килеп, сәй ҡайнатырға, бәғзеләребеҙ утын йыйып, ут яғырға керештек.\nБыл ваҡытта балыҡсы бабай үҙенең эштәрен бөтөргән, еүешләнгән кейемдәрен һалып, яланаяҡ көйөнсә, беҙҙең янға килеп ултырған ине.\nБеҙҙең эштәр, бер яҡтан, рәткә ҡуйылды. Балыҡтар әрселеп, ҡаҙанға һалынды, ҡоромланып бөткән ҙур тимер сәйнүкте, ҡарама ботағына тағылған епкә бәйләп, ут туғрыһына ҡуйҙыҡ. Беҙ инде балыҡтарҙың бешкәнен, сәй ҡайнағанын көтөп, ҡарама аҫтына теләһә нисек ултырып, тәбиғәтте тамаша итә башланыҡ. Беҙҙе аҫтына алған ҡарама Ағиҙелдең яр башына үҫкән, уның ҙур, ҡалын ботаҡтары Иҙелгә табан ауышып торалар ине. Иҙелдең беҙгә ҡаршы икенсе яғында Аҡташ тауы Иҙел буйлап һуҙылып ята, ҡояштың нуры ғәкес итеп, күҙҙе ҡамаштырып тора ине.\nСаф һауа, матур тәбиғәт, Ағиҙелдең тауышһыҙ ғына ағыуы беҙҙе еңеләйтеп, ашҡындырып тора ине.\nТип-тигеҙ, мөнзам аҡҡан Иҙел өҫтөнән һалсы башҡорттар, үҙҙәренең һалдарын һыу ағымының ихтыярына ҡуйып, аҡрын ғына ҡуҙғалып баралар, ишкәктәренең баштарына ултырғандары, бик моңландырып, башҡорттарҙың оҙон көйҙәрен йырлап баралар ине.\nБыларҙың йырлаған тауыштары Аҡташ тауының таштарына бәрелеп, беҙгә икәү булып ишетелә, тирә-яҡҡа тарала, Ағиҙел буйы яңғырай ине.\nБеҙ уларҙың йырҙарын бүлмәҫ, моңло тауыштарын өҙмәҫ өсөн, уларға һүҙ ҡушманыҡ. Уларҙы рухани ләззәттәренән айырырға теләмәнек. Улар шулай аҡрын ғына китеп, Иҙелдең боролған еренә урман араһына кереп киттеләр. Был ваҡытта беҙҙең сәйнүк аҡтарылып ҡайнап, һыуҙары утҡа түгелеп, уттың көлдәрен күккә осорҙо. Был беҙҙе хәрәкәткә килтерҙе. Шунан һуң беҙ йәш үләндәрҙе ҡул менән тигеҙләп, балыҡсы бабайҙың сыбар буйлы сепрәк балаҫын, уның өҫтөнә ашъяулығын йәйҙек. Һыуға тығып ҡуйған һөтлө шешәләребеҙҙе алып килдек.\nБеҙ сәй эсеп бөтөүгә балыҡ та бешеп өлгөрҙө. Беҙ үҙебеҙҙең өлөшөбөҙгә тейгән балыҡтарҙы ағас япраҡтары өҫтөнә ҡуйып, ашарға керештек. Был ваҡытта беҙҙең күҙебеҙ һаман тирә-яҡты, тәбиғәтте тамаша итеүҙә ине.\nБеҙҙең арабыҙҙан берәү:\n— Иҙелдең арғы яғына сығып, ҡаршылағы Аҡташ тауының өҫтөнә, ана теге өйөлөп-өйөлөп киртләсләнеп, һалынып төшөргә торған ҙур таштарҙың араһына, менеп йөрөргә кәрәк ине,— тине.\nБеҙҙең балыҡсы ҡарт, мөхәл бер нәмәне ишеткән һымаҡ, бик ҡыҙыҡ иттереп көлдө лә:\n— Сығырһың унда, атаң башы! Бар әле, сығып ҡара, үҙеңде ендәр ботарлап ташламаһындар!— тине.\nБеҙ балыҡсы бабайҙың, һүҙенә ғәжәпләндек һәм бабайҙан: «Нисек һуң улай?»— тип һөйләүен үтендек. Бабай, һүҙ башлап:\n— Бына был Аҡташ тауының аръяҡ өҫтө тип-тигеҙ, унда киң яландар, урмандар һәм боронғо мосолман хандарынан ҡалған шәһәр урындары бар. Улар шунда бик көслө булып ғүмер иткән ваҡытта быларҙың өҫтәренә икенсе ерҙән бик ҙур яу килгән.\nБыл шәһәрҙең шул замандағы ханы был яуҙың башлығына илсе ебәреп, ни өсөн килгәнлектәрен белергә ҡушҡан.\nБыл хандың Алтынсәс исемле бик матур, — бер бите — ай, бер бите — көн кеүек, — һылыу ҡыҙы булған икән. Теге яуҙың башлығы Алтынсәсте алырға килгәнлеген, яҡшылыҡ менән бирмәһә, һуғышып булһа ла алырға теләгәнлеген әйтеп ебәргән.\nХан, яу башының был һүҙен ишеткәс, ҡыҙына хәбәр биреп, барырмы икән, тип һоратҡан.\n— Мин йәйенке битле Яйыҡ буйы яубаҫарына барыр хәлем юҡ. Аҡташ тауы өҫтөнән Урал тауы аръяғына бармайым. Атайым дошманға ҡаршы һуғыш асып булһа ла мине бирмәһен, әгәр ҙә мине көсләп бирәләр икән, икенсе көн мине яҡты донъяла күрмәҫтәр,— тип яуап ҡайтарған.\nХан, ҡыҙының был һүҙҙәрен ишеткәс, Алтынсәсте бирмәҫ өсөн, дошманға ҡаршы һуғышырға ҡарар биргән. Һәм дә яу башлығына:\n— Ҡыҙым һиңә барырға риза түгел, инде үҙ юлыңда булырһың, ҡан түкмәҫ булһаң, кире ҡайтып китерһең, булмаһа, миндә лә көс юҡ түгел, башҡаһын үҙең бел, һуғышырға әҙер тора беҙҙең ил!— тип яуап ҡайтарған.\nЯу башы, хандың яуабын ишеткәс, асыуланып:\n— Һуғышып Алтынсәсте алырмын, буш ҡул менән илемә ҡайтмам,— тигән.\nАлтынсәстең атаһы ла, үҙенең ғәскәрен йыйып, яуға ҡаршы сыҡҡан. Хан ғәскәре (бабай ҡулы менән күрһәтеп) ана теге тауҙың өҫтөнән тороп, ана теге арҡанан килгән яуға ҡаршы уҡ менән атҡандар. Ул замандағы халыҡтың һуғыша торған ҡоралдары уҡ, һөңгө кеүек нәмәләр генә булһа ла, уларҙың уҡтары өс-дүрт саҡрымға етә торған булған.\nХан ғәскәре яу менән бик оҙаҡ ваҡыттар һуғышһа ла, яуы бик күп булғанға күрә, хандың ғәскәре еңелеп, ҡасып, шәһәргә керә башлаған. Шәһәр халҡы бик ҡурҡыуға төшөп, ҡайҙа барырға белмәй, аптырауҙа ҡалған.\nХан ҡыҙы Алтынсәс атаһының ғәскәре еңелгәнде күргәс, үҙе бик шәп ҡара юрғаға атланып, ҡулына уҡ һәм һөңгө алып, яуға ҡаршы сыҡҡан. Алтынсәс яу менән бик ныҡ һуғышһа ла, уң ҡулы йәрәхәтләнеү сәбәпле, кире ҡайтҡан.\nХан эштең ахыры бик насар буласағын белеп, үҙенең хазинаһында булған алтын-көмөштәрен, гәүһәр-яҡуттарын яуҙан йәшермәксе булып, ана шул тауҙың, ана, ана күренә бит әле, иң текә ерҙә бер тишек һымаҡ урын бар, ана уның эсе бик киң, ти, ана шуның эсенә йыйҙырған.\nҮҙе тағы ла ғәскәре менән яуға ҡаршы сығып, һуғыша башлаған. Хан һаман да еңелгән.\nАлтынсәс, дошман ҡулына төшмәҫ өсөн, төнгө ай яҡтыһында, үҙенә хеҙмәт итә торған бер ҡыҙ менән ҡасып, ана шул хандың хазинаһы йәшерелгән тау тишегенә килеп кергән.\nЯу хандың ғәскәрен еңеп, хандың үҙен тотҡонға алып киткәндәр. Алтынсәс шунда кереп юғалған.\n— Шунан һуң ул ни эшләгән һуң?\n— Шунан һуңмы? Шунан һуң Алтынсәстең нисек булғаны мәғлүм түгел. Тик бына уның йәйге матур төндәрҙә шул тау тишегенән сығып, теге тау киртләсенә ултырғанын күргән кешеләр бар. Ул шунда сығып, үҙенең аяҡтарына төшөп торған оҙон сәстәренә күмелеп, усына таянып, бик моңайып туғайға табан ҡарап, таң атҡансы ултыра, ти. Шунан һуң тағы ла артына ҡарап, шунда кереп юғала, ти.\nУл борон заманда бик йыш күренгән, инде был көндәрҙә уны күргән кеше ишетелмәй.\nТик беҙҙең ҡарт атай кис менән бында ҡунған ваҡытта үҙенең Алтынсәсте күргәнен, матурлығына иҫе китеп ҡарап торғанын һөйләй торған ине.\n— Хазиналар шундамы икән һуң?\n— Бына минең әйтә торған һүҙем дә шул. Бына инде шул хазиналарға, оҙаҡ ваҡыт үткәс, ендәр эйәләшкәндәр. Уларҙы алырға барып, әллә ни ҡәҙәре кешеләр шунда һәләк булғандар. Унда мылтыҡлы һалдаттар кеүек ҡарауылсылар тора икән. Алырға теләгән кешеләрҙе яҡын да ебәрмәйҙәр икән,— тине бабай.\nБабай һүҙен бөтөргәс, тағы ла тауға табан бик ҡурҡыныслы итеп, хәзин бер һүрәттә ҡарап ҡуйҙы. Ниңәлер, бик тәрән көрһөндө.\nБеҙ ысын ихлас менән бабайҙың һүҙҙәрен тыңлап бөттөк. Беҙҙең күҙ алдыбыҙға хан ҡыҙы Алтынсәстең аҡ таштар араһынан абына-һөрөнә ҡасып килеп, тирә-яғына моңло итеп ҡарауы, уның ҡурҡыуҙан ағарған матур йөҙҙәре, йәш менән сыланған оҙон керпектәре аҫтындағы ҙур ҡара күҙҙәре күҙ алдыбыҙға баҫҡан кеүек тойолдо. Гүйә, был минутта Алтынсәс үҙенең иптәше Ҡаракүҙ менән тау тишегенә кереп барған кеүек ине.\nБалыҡсы бабай һүҙен бөтөргән ваҡытта һәммәбеҙҙең дә күҙе ҡаршыбыҙҙағы дәһшәтле тауҙың тишегендә ине.\nRetrieved from "https://wikisource.org/w/index.php?title=Ағиҙел_буйында._Мәжит_Ғафури&oldid=638779"\nThis page was last edited on 12 November 2018, at 07:02.


Шәһит Хоҙайбирҙин исемендәге премияға дәғүәселәр билдәләнде // Йәмғиәт | новости башинформ.рф\nШәһит Хоҙайбирҙин исемендәге премияға дәғүәселәр билдәләнде\n12:06, 9 сентября 2011 Йәмғиәт\nБашҡортостанда 2011 йылға журналистика өлкәһендә иң яҡшы әҫәрҙәр өсөн республика Хөкүмәтенең Шәһит Хоҙайбирҙин исемендәге премияһына дәғүәселәр билдәләнде. Башҡортостандың элемтә һәм киң коммуникациялар министры Борис Мелкоедов уларҙың исемдәрен атаны.\nМахсус булдырылған Хөкүмәт комиссияһы һайлап алған дәғүәселәр исемлегендә — дүрт коллектив һәм ете индивидуаль эш авторы, тип хәбәр иттеләр республика Журналистар союзынан. Шулай итеп, комиссия конкурста ҡатнашыуға түбәндәгеләрҙе индерҙе: Ринат Фәйзрахманов, Ринат Рәжәпов һәм Илдар Әхиәров составындағы коллектив – «Необычные названия: истории и быль» мәҡәләләр циклы өсөн («Республика Башкортостан» нәшриәт йорто); Ғәлим Хисамов, Тәлғәт Сәғитов, Ғәлиә Ғәлимова һәм Юрий Илингин — «Әхмәтзәки Вәлиди» китабы өсөн (Зәйнәб Биишева исемендәге Башҡортостан «Китап» нәшриәте); Эмиль Мусин, Венера Ильясова, Алексей Шильников һәм Ләлә Латипова – үҙҙәренең өлгөһөндә әхлаҡи һәм рухи камиллыҡҡа ынтылыуға, кешелек ҡиммәттәрен нығытыуға булышлыҡ итеүсе замандаштарыбыҙ тураһында мәҡәләләр шәлкеме өсөн («Туймазинский вестник» гәзите); Рәдис Ноғоманов, Яҙгөл Юнысова һәм Руфина Хәсәнова – уҡыусыларҙың хоҡуҡи һәм социаль-көнкүреш мәсьәләләренә арналған «Алло, «Өмет» тыңлай» һәм «Ни өсөн шулай?» проекттары, һәм «Власть менән халыҡ араһында бәйләүсе звено булараҡ матбуғаттың роле тураһында» темаһына мәҡәләләр өсөн (Башҡортостан Журналистар союзы менән тәҡдим ителде); Әнисә Бикташева — «Топонимия бассейна рек Малая Сурень, Большая Сурень» китабы өсөн («Зианчуринские зори» гәзите); Юнир Кинйәбаев — «Оҙон юлдар, хәтирәле йылдар...» китабы өсөн («Башҡортостан» гәзите); Сибәғәт Рахманғолов — «Ҡар илендә ҡайындар ҙа юҡ, исмаһам, сер һөйләргә» очерктар шәлкеме («Юшатыр» гәзите); Фәнүр Ғилманов — «Донъя был…» («Кызыл таң» гәзите); Фәрзәнә Аҡбулатова — «Яҙыусы һәм заман» һәм «Сәхнәләге тормош» тапшырыуҙар шәлкемдәре; Наталия Санникова — «Из жизни слов» программалар шәлкеме өсөн һәм Рита Өмөтбаева «Асыҡларға ваҡыт» ток-шоуы өсөн («Башҡортостан» телерадиокомпанияһы менән тәҡдим ителде).\nБарлыҡ теләүселәр ҙә конкурс материалдарына үҙ баһаһын бирә ала. Тәҡдимдәрҙе 1 октябрға тиклем киләһе адрес буйынса ебәрергә: Өфө ғалаһы, Октябрҙең 50 йыллығы урамы, 13, 10-сы ҡат, 1007-се офис.\nКонкурс эштәрен тикшергәндән һуң, комиссия республика журналистар премияһының өс лауреатын билдәләйәсәк.\nТеги: премиялар, журналистика, киң мәғлүмәт саралары


Песня «Әйҙәгеҙ бергә йәшәйеҡ» исполнителя Фанис Султангулов. Скачать или слушать онлайн\nПесня «Әйҙәгеҙ бергә йәшәйеҡ»\n1) Эт менән бесәй беҙҙең ауылда\nТалаша ла һуғыша.\nҠыҙ менән егет беҙҙең ауылда\nӘйҙәгеҙ, дуҫтар, бергә йәшәйек,\nТалашмай ҙа һуғышмай.\nӘйҙәгеҙ, дуҫтар, бергә йырлайыҡ,\nЙырлаһаң, ғәйеп булмай.\n2) Эт менән бесәй бергә һөт эсә,\nҠыҙ менән егет бергә серләшә,\nӘйҙәгеҙ, дуҫтар, бергә йырлайыҡ.\nЙырлаһаң , ғәйеп булмай. (2 раза)


Биҙәүестәрҙә халҡыбыҙ тарихы сағыла | Всемирный курултай башкир\nБыуаттар төпкөлөндә яралып, беҙҙең көндәргәсә тарихи осорҙарҙың һыҙаттарын һаҡлап килгән йолаларҙы тергеҙеп дауам итеүсе кешеләр бар. Хәйбулла районы Ғәлиәхмәт ауылынан Светлана Ибраһимованы үҙ ҡулдары менән боронғо башҡорт ҡатын-ҡыҙҙарының милли кейемдәрен, биҙәүестәрен халҡыбыҙға кире ҡайтарыусы, тип әйтһәк һис яңылышмабыҙ.\n– Эштән ҡайтып, буш ваҡытым ҡалһа, тәңкәләр теҙергә тотонам. Әсәйем үҙенә милли башҡорт кейеме тегеп кейергә хыяллана ине, әсәйемә тип кенә эшләй башлағайным, оҡшап ҡалды. Башта башҡорт милли кейемдәренең тарихын ентекләп өйрәндем, ҡайһы элемент нимәне аңлатыуын төшөнгәс кенә башлап ебәрҙем. Сәсәниәбеҙ Әсмә Усманованың “Башҡортостан ҡыҙы” журналында сыҡҡан мәҡәләләрен табып уҡыным, китапханаларҙа эҙләнеп ултырырға тура килде. Тарихын белмәйенсә тороп, деталдәрен, семәрҙәрен эшләп булмай. Һаҡал, ҡашмау, алҡалар, сәс үргестәр яһайым. Ҡулдан килгәс, был шөғөлөмдө туҡтатманым. Заказдар ҙа булып ҡына тора. Көнө-төнө үҙеңде ошо эшкә генә бағышлаһаң, бер ҡашмауҙы ай ярым ваҡыт эсендә тамамларға була. Күбеһенсә Өфө, Ҡазан ҡалаларынан, Ырымбур һәм Силәбе өлкәләренән айырым кешеләр заказ бирә. Башҡа яҡтарҙан да алалар, – ти Светлана.\nБиҙәүестәргә тәңкәләрҙе интернеттан яҙҙырып ала, ә таштарға килгәндә, нефрит, малахит, мәрйен һәм башҡа төрлө затлы таштар файҙалана. Һаҡал менән ҡашмау эшләгәндә сәйләнде лә ҡуллана. Өфөлә үткән Бөтә Рәсәй ауыл хужалығы күргәҙмәләрендә ҡатнашып, призлы урындар яулаған ул.\nСветлананың эштәренә бер күҙ һал: уларҙа боронғо башҡорт ҡатын-ҡыҙҙарының оҫталығы, эшсәнлеге, бар булмышы сағыла. Күҙ нурҙарын түгеп, зауыҡ менән биҙәлгән ҡул эштәре күҙҙе иркәләй.\n« В Сибае состоялся форум “Башкирский народ для блага и процветания России”\nАралашыуҙарға ни етә! »


“Ҡарпыш ҡолаҡ булһа ла, үҙемдеке!”\n15 Август 2021, 11:00\n”Эй, Хоҙай, аңына килде бит. Былай булғас, йәшәйбеҙ әле”, – тине һөйөнөстән ни эшләргә лә белмәгән әсә.\nЗөлфиәнең шат тауышын ишетеп, Мәрзиә апай ҡамыр баҫҡан еренән туҡтап ҡалды.”Әсәй, беләһеңме, ниндәй һөйөнөсөм барлығын? Йығыла күрмә, ултыр әле тәүҙә! Марат миңә тәҡдим яһаны, өйләнешәйек, ти. Мин ризалыҡ бирҙем!” Ҡыҙының ҡабалана-ҡабалана ҡыуаныслы хәбәрен бер тынала теҙеүе әсәгә оҡшаманы. Ул йәһәт кенә үҙен ҡулға алды.\n– Зөлфиә, ауыҙыңды ла асма, ниндәй кейәүгә сығыу ти ул 18 йәштә! – тип ҡырт киҫте. – Ҡасан аяҡҡа баҫаһың, һөнәр алаһың, шул саҡта рәхим итерһең! Һинең маҡтаулы Маратыңдың әле һаман бер тин аҡса эшләп ҡарағаны юҡ, ата-әсә елкәһе менән тормош ҡороп булмай ул.\n– Эй, ошо әсәйемде! Уның үҙ машинаһы бар, ә фатирҙы аталары алып бирәсәк. Ниңә, насармы ни?\nЗөлфиәнең асыуҙан тыны ҡыҫылды. Донъянан артта ҡалған әсәһен нисек күндерергә? Күп һылыуҙарҙы йоҡоһонан яҙҙырған Маратҡа күҙ атыусылар аҙмы ни? Башҡа әсәйҙәр бындай күрмәлекле кейәүҙе яҙмыштың бүләге итеп ҡабул итергә әҙер булғанда...\n– Эй, ҡыҙым, ҡыҙым, баштан үткән хәл бит инде. Мин дә һинең кеүек кенә саҡта һөлөктәй, күп һылыуҙарҙың хыялы булған егеткә кейәүгә сыҡтым, атайыңды әйтәм. Башҡалар араһынан тап мине һайлағанына нисек ғорурланып йөрөгәнемде әле булһа хәтерләйем. Тик тормош көтөү өсөн был ғына етмәй икән... Эшләргә яратманы, һөйәркәләрен алмаштырыуҙан бушаманы... Минең хатаны ҡабатлай күрмә, ҡыҙым!\nЗөлфиә әсәһенең кәңәштәрен ҡабул итергә уйламаны ла. Әсәле-ҡыҙлы был икәү бер нисә көн буйына ауыҙҙарына һыу уртлағандай йөрөгәндән һуң тынлыҡты Мәрзиә апай боҙҙо: “Ҡыҙым, күҙ алдыңа килтереп ҡара: хыянат итә ҡалһа, һин уны ғүмерҙә лә ғәфү итмәйәсәкһең, мин һинең холҡоңдо яҡшы беләм. Сабыйың менән ҡайҙа барып төртөлөрһөң? Әлбиттә, миңә киләсәкһең. Икегеҙҙе лә һөйрәргә хәлем етерме икән – белмәйем. Ашыҡма, тәүҙә уҡы, һөнәр ал, аҙаҡ күҙ күрер”, – тине.\nМәрзиә апайҙың һиҙенеүе дөрөҫкә сыҡты: үтә ҡыҙыл тиҙ уңа, тигәндәй, йәштәрҙең һөйөү уты тиҙ һүрелде. Уның ҡарауы, Зөлфиә медицина институтына уҡырға инде, аҙаҡҡы курста хәрби вузда белем алған егеткә кейәүгә сығып, иренең хеҙмәт иткән урынына күсеп китте. Ҡыҙ һәм улдары тыуыу шатлығын кисергәндән һуң йәштәрҙең тормошо талғын һыу кеүек тын ғына ағыуын дауам итте. Барыһы ла һәйбәт кеүек, тик һуңғы ваҡытта Зөлфиәнең күңеле болоҡһоу, бер ни ҙә шатландырмай. Ире Ғәлимдең үтә тыныслығы, һәр саҡ ҡатыны яйына тороуы, балалары тәртип боҙғанда ла ҡысҡырмай ғына һалмаҡ тауышы менән аңлатырға тырышыуы ниңәлер уның асыуына тейә. Уның ҡарауы, әсәһе кейәүе ҡунаҡҡа килгәндә уны өрмәгән ергә ултыртмай, нимә менән һыйларға, нисек күңелен күрергә белмәй аптырай. Сәстәре ҡойолоп, пеләшләнә башлаған, һәр һүҙҙе үлсәп кенә һөйләгән Ғәлимде әсәһе ниңә шул тиклем яҡын күрәлер инде, аңламаҫһың.\nБыл юлы Мәрзиә апай балаларын айырыуса һағынып, көтөп алды. Ғәҙәттәгесә, кейәүе менән нимә тураһындалыр гөрләшкәндәрен ишетеп, Зөлфиә әхирәттәре янына барып әйләнмәксе булды. Йәшлек эҙҙәре ҡалған урамдар һағындыра икән шул. Магазин мөйөшөнән боролғанда эргәһенә зыйлатып килеп туҡтаған ҡиммәтле машинанан төшкән таныш һынды күреп, ҡаушап ҡалды. Марат та баһа! Ҡара әле, һис кенә лә үҙгәрмәгән, шундай уҡ уттай янып торған күҙҙәр, яғымлы ҡараш, зауыҡлы өҫ-баш... Ирҙең бер аҙ ҡыҙмаса булып алыуын абайларға ла өлгөрмәне ҡатын... Бәхетенән иҫергән Зөлфиә тәүге мөхәббәте менән ер сигенә китергә лә риза ине.\n...Иҫенә килгән ҡатын тәүҙә ире Ғәлим һәм Мәрзиә апайҙың борсоулы ҡарашы менән осрашты. ”Эй, Хоҙай, аңына килде бит. Былай булғас, йәшәйбеҙ әле”, – тине һөйөнөстән ни эшләргә лә белмәгән әсә. Ул аварияға эләккән машинанан Зөлфиәне ҡотҡарыусыларҙың нисек көс-хәл менән сығарыуын, кемдең "Ашығыс ярҙам" саҡырыуын һөйләне. Тик Марат хаҡында ләм-мим... Ҡурҡыуҙан авария урынын ташлап киткән водитель хаҡында сабыр ире лә һүҙ ҡуҙғатманы.\nҒаиләһенә ошоғаса ғәҙелһеҙ мөнәсәбәт күрһәткән ҡатын әсәһе, ире һәм балалары алдында ҙур уңайһыҙлыҡ кисерҙе, үртәлде, үҙенең "һуҡыр"лығынан оялды. Бына нисәмә ай инде уны аяҡҡа баҫтырыу өсөн эргәһендә йүгерешеп йөрөйҙәр, ире хатта армиялағы хеҙмәтен ташлап, ҡатынының тыуған яғында ҡотҡарыусы булып эшкә урынлашты. Ғәлим көн һайын уны күтәреп торғоҙа, яйлап атларға мәжбүр итә, хатта иренең япрайған ҡолаҡтары ла элеккесә Зөлфиәнең йәненә теймәй. “Ҡарпыш булһа ла, үҙемдеке! Ысын ир-егет икәнлегеңде ниңә белмәгәнмен икән бығаса”, – тип үкенгән ҡатын бөгөн дә тәҙрәнән күҙен алмай. Бына-бына ҡотҡарыусыһы ишекте шар асып килеп инәсәк...


Вольф Мессинг Рәсәйҙең киләсәген нисек юраған? | Башҡортостан гәзите | Яндекс Дзен\nВольф Мессинг Рәсәйҙең киләсәген нисек юраған?\nКүренекле совет менталисы, илебеҙҙә генә түгел, бар донъяға билдәле көслө күрәҙәсе Вольф Мессингты күптәр хәтерләйҙер. Ул үҙенең үлеме алдынан Рәсәйҙең киләсәк яҙмышы тураһында бер нисә юрау ҡалдырған булған. Улар күптән түгел билдәле булды.\nҠайһы бер имеш-мимештәр буйынса, Мессинг Иосиф Сталин өсөн дә ҙур авторитет булған. Генералиссимус экстрасенс менән даими кәңәшләшкән һәм мөһим ҡарарҙар ҡабул итер алдынан уның фекеренә ҡолаҡ һалған. Уның күп кенә юрауҙары халыҡҡа әйтелмәй йәшерелеп ҡалһа ла, ҡайһы берҙәре беҙҙең көндәргә тиклем килеп еткән.\nМәҫәлән, Икенсе Бөтә донъя һуғышы башланыр алдынан Вольф Мессинг ҙур ышаныс менән Гитлер көнсығышҡа бороласаҡ һәм уны унда еңелеү көтә тип әйтә. Әлеге лә баяғы имеш-мимештәр буйынса Гитлер был юрауҙы ишетеп ныҡ ярһыған һәм уны эҙләүгә иғлан итеп, тотоп килтереүсегә награда ла вәғәҙә иткән, тиҙәр.\nРәсәй яҙмышы тураһында ул күп тапҡырҙар юрауҙар яһаған. Уның өсөн туғанға әйләнгән илде еңел булмаған яҙмыш көтә, ти ул. Мессинг фекеренсә, Рәсәйгә ҡаршы ике ил тора. Уларҙың береһе асыҡ һәм оятһыҙ эш итһә, икенсеһе – йәшерен һәм хәйләкәр.\nЭксперттар фекеренсә, беренсеһенең – Америка Ҡушма Штаттары булыуы аңлашыла. Ә бына икенсе ил буйынса бәхәстәр бар. Күптәр уны Азия илдәренең береһе, Ҡытаймы, КНДР-мы тип уйлай. Шул уҡ ваҡытта Вольф Мессинг фекеренсә, Рәсәй барлыҡ ауырлыҡтарҙы ла үтәсәк һәм йылдар менән тағы ла көслөрәк дәүләткә әйләнәсәк, ти.\nМессинг тағы бер ил тураһында әйтә, имеш унда көрсөк башлана һәм был ҙур һуғыш башланыуға килтерә яҙа. Был дәүләт Рәсәй менән сиктәш. Эксперттар фекеренсә, һүҙ Украина тураһында. Шулай ҙа ул киләсәктә яңы донъя һуғышы булыр тип күрмәй. Дәғүәләшкән илдәр һуңғы мәлдә компромисс табасаҡ һәм көсөргәнеш кәмейәсәк.


«Киске Өфө» гәзитенең сайты - АТАМАЛАРҘА - ХАҠ ТАМЫРҘАРЫБЫҘ - 2017 - Мәҡәләләр\nАТАМАЛАРҘА - ХАҠ ТАМЫРҘАРЫБЫҘ\nТарихты архивтарҙағы документтарҙа, боронғо китаптарҙа, археологик ҡаҙылма материалдарында ғына түгел, ә ер-һыу, тау-ҡая, ауыл-ҡала атамаларында ла эҙләү фарыз. Оҙаҡ йылдар үҙебеҙҙең мең ырыуы башҡорттары йәшәгән Әлшәй, Дәүләкән, Миәкә һәм башҡа төбәктәрҙең топонимик атамаларын өйрәнеү миңә халҡыбыҙҙың тарихына бәйле күп биттәрҙе асырға, асыҡларға ярҙам итте. Гәзит уҡыусыларға үҙемдең эҙләнеүҙәремдән ҡайһы бер мәғлүмәттәрҙе еткергем килә.\nЯйыҡ-ҫубыйҙар ҡәүеме, Иҙеүкәй илендәге Торонтайыш ауылы хәҙерге Әлшәй районында урынлашҡан. "Ыласын ҡош типмәгән, ҡош тырнағы теймәгән" торонтайғош исемен мәңгеләштергән ул. Халыҡ телендәге йәнә бер исеме - Мәҫәй, бәлки, Меҫәйҙер. Урыҫ телендәге башҡорт шәжәрәләрендә Меши исеме килтерелә (унда ҫ хәрефе юҡ), был исем Юрматы, Ҡыпсаҡ, Тамъян шәжәрәләрендә һәм бөгөнгө Әлшәй һәм Миәкә райондарында урынлашҡан боронғо башҡорт ауылдарының исемдәрендә мәңгеләшкән башҡорт бейҙәренең тармағында күренә. Торонтайғош был ҡәүемдең ырыу ҡошо булғандыр, тип фаразларға нигеҙ бар. Ошоға дәлилде "Иҙеүкәй менән Мораҙым" иртәгенән табырға мөмкин. Ҡорайтмаҫ, Мәкәш, Ташлы ауылдары Мәҫәй ауылы менән борондан уҡ тығыҙ мөнәсәбәттә булған, бигерәк тә ҡыҙ биреү, ҡыҙ алыу кеүек мөһим бәйләнештәр, уртаҡ кәсеп, һунар шөғөлө был ауылдарҙың бәйләнешен һәр дайым нығытып торған. Мәҫәлән, ҡыпсаҡтарҙың ырыу тамғаларының береһе - ғәрәптең "дәл" хәрефе. Ошоға бәйләнгән бер матур ғәмәл әле лә бар беҙҙең ауылдарҙа, уларҙы беҙҙең ауылға килен булып төшкән Мәҫәй ҡыҙҙары алып килгән булғандыр: яңы теле сығып килгән балаға уң ҡулының шәһәҙәт бармағы менән һул ҡулының усына төртөп, ашап бөткәс дәл-дәл әйттереп, доға өйрәтеү ғәмәле ул. Тимәк, урындағы халыҡ үҙен бер ҡәүем итеп туплай алырлыҡ символдарын балаһына һөтимәр сағынан уҡ өйрәтә башлаған булған. Бына ошо мәғлүмәттәр, шулай уҡ Иҙеүкәй ғәскәрендә һуғышҡан ҡыпсаҡтарға бирелгән ерҙә урынлашҡан боронғо тамырлы Ҡыпсаҡ-Асҡар, Торонтайыш ауылдарының тарихы Иҙеүкәй әмир замандарына барып тоташа һәм ҡыпсаҡтар был тарафтарҙа урынлашҡан башҡа ҡәүемдәр менән ныҡлап ҡушылып киткән, тип етди фаразларға сәбәп булып тора. Әлшәй районында Дәүрә(н) тигән ауыл бар. "Ата-баба бергәләп дәүрән ғүмер һөрөрбөҙ", тимәк, "дәүрән" һүҙе дауамлы, оҙаҡтарға (дәүерҙәргә) һуҙылған ғүмер һөрөрбөҙ, тигәнде аңлата булыр. Йәнә Иҙеүкәй эпосынан өҙөк: "Минән дәүрән үткәндә, һеҙгә дәүрән еткәндә, Ҡобағылдай ирҙе мин бер күрмәгән ҡартыңмын!" Ниндәй ҙур мәғәнәле атамалар биргән боронғо башҡорт үҙенең тыуған төйәгенә. Иҙеүкәй иле Дәүрә(н) ауылының бөгөнгө рәсми исеме Фән, русса Фань.\nҠобау меңдәр ауылы Келәтаяҡ хәҙерге Бүздәк районының иң көнбайыш тарафында урынлашҡан, уларҙың тамғаһы "Келә-таяҡ" (крестовина) ауыл исеменә күскән. "Келә" һүҙе тиҫкәре, көйһөҙ, арҡыры, һөйләшеүгә килмәгән кешегә һуҡраныу һүҙе лә булып ҡулланылған, Иҙеүкәй иртәгендә "келәбей, келәгә бей" һүҙе фәҡәт ошо мәғәнә йөрөтә.\nБишбүләк - был атама биш болаҡ һүҙенең боҙолған шәкеле. Болаҡ һүҙе менән борон йылға, инеш, һыу сығанағы аталған. Ун туғыҙынсы быуат баштарында Мең ырыуы биләмәләренә күпләп килеп ултырған башҡа милләт кешеләре башҡорт һүҙҙәренең әйтелешен боҙоп һөйләшкәндәр, күп атамаларҙың мәғәнәһен белмәгәндәр. Урындағы халыҡ нисбәте аҙ булғанлыҡтан, күп атамалар яңы әйтелештә яңғырай башлай һәм болаҡ һүҙе бүләк булып китә һәм Бишбүләк рәсми атамаға әйләнә. Ә бына хәҙерге Көйөргәҙе районында башҡорттар үҙ атамаларын һаҡлап килгән һәм бөгөн дә Ете Болаҡ ауылы йәшәп килә. Картала ул Етебулак булып билдәләнгән.\nАт етәр - Шишмә районындағы ауыл. Картала ул күренмәй. Был ауылдың атамаһы ифрат ныҡ боҙолған. Юл буйындағы боролошта ҡуйылған күрһәткестә (әгәр әле үҙгәртелмәгән булһа инде) Аджидарово булып яҙылғанын күреп, күңелем төшкәнен яҡшы хәтерләйем. Башҡорт халҡының ауыҙ-тел ижады "ат етәр", "ат етмәҫ" һүҙ бәйләнешен йыш ҡуллана. Борон ырыу-ара элемтәлә ат саптырыу ҡулланылғанын иҫәпләгәндә, был атаманың ниндәй мөһим мәғлүмәт йөрөткәнен аңлауы ҡыйын түгел. Иҙеүкәй эпосынан шундай юлдар бар: "Ат-хат еткән ерҙән ҡунаҡтар саҡырып, аймағын йыйып, мал һуйып, ҙур туй яһап, Иҙеүкәйҙе ҡунаҡ иткән". Ә ниндәй ерҙәргә ат еткән булған һуң? Бында төрлө фараздар булыуы мөмкин, шуларҙың иң дөрөҫө, әлбиттә, ат еткән ара - ырыу биләмәләренең иң алыҫтағы төбәге мәғәнәһендә булған. Оло туй-мәжлестәр үткәрелгәндә ырыу-тоҡомдоң бөтә тарафтарынан иң абруйлы кешеләр йыйылған. Унан ҡала, ат еткән урын килгән хәбәрҙе ары тапшырыр өсөн дә тәғәйенләнеп, бында махсус хәбәр йөрөтә торған ышаныслы кешеләр ҙә, саптар аттар ҙа булған, әлбиттә. Ошоға ярашлы, күрәһең, бындай хәбәрсе лә саптар, сапҡынсы тип аталған. Был һүҙ Иҙеүкәй эпосында күп осрай. Һуңғы Һартай ҙа был һүҙҙе ҡуллана: "...был меҫкен сапҡынсыға мин асыуланманым". Һыбай, һыбайлы һүҙенең йәнә бер шәкеле - атсабар. Тимәк, ат етәр һүҙе телмәр өлгөһө генә түгел, ә ырыу-ара, ырыу эсендәге бәйләнештәрҙә ҡулланылған ҡәҙимге һүҙ, башта, моғайын, төбәк атамаһы булып, һуңыраҡ ауыл исеменә әйләнеп киткәндер. Ошо Ат етәр атамаһын ҡеүәтләп, бөгөнгө Иглин районында урынлашҡан Мең етәр ауылы йәшәп ята. Ат етәр ауылы ла, Мең етәр ауылы ла боронғо Иҙеүкәй илендә, Иҙел-ҫубый меңдәр биләмәләрендә урынлашҡан.\nМәкәш һәм Ташлы ауылдары араһындағы айырым түбә Ҫанай шары тип йөрөтөлә. Яйыҡ-ҫубыйҙарҙың урындағы диалектында был атама Ҫанай ҫары булып йөрөтөлә. Ҫанай һүҙе менән йәйәнең бер төрө аталған. Иҙеүкәй эпосынан өҙөк: "Ун батырҙан иң батыр, ул да булһа Күк батыр. Ҫанайы - күк соландай, тартып атҫа ҫанайын, күктә йондоҙ юғалтҡан Күк батыры, тип аталған..." Ҫанай шары бөгөнгө кеүек шәрә булмаған, борон ҡара ҡайын тип аталған ағас менән ҡапланған булған. Был ағас Мең ырыуы халайыҡтарында шифалы ағас тип иҫәпләнгән, ырым-өшкөрөү, өтәҫләү ғәмәлдәрендә ҡулланылған. Был ағастың бер киҫәге лә әрәм ителмәгән, хатта тубалда сөрөк (серек) итеп бал ҡортон ҡарағанда файҙаланылған, был ағастың көлө менән йыуынғандар, әммә тере ағасты ҡырҡыу ҡәтғи тыйылған булған, уның тик ҡороған, серегән ҡалдыҡтарын ғына файҙаланғандар. Өшкөрөү ғәмәленә ҡулланғанда ағас япраҡтарын өшкөрөүсе фәҡәт махсус доға менән, ағастан рөхсәт һорап өҙөп ала торған булғандар. Ошондай ғәмәлде үҙ ваҡытында Фәрхизийән әбей ҡулланғанын күршем Ғәйнетдинова Зөһрә апайыбыҙ бик төгәл итеп һөйләй ине: "Сәғитйән улым Урта Азияла ныҡ сирләне, үҙ илебеҙгә ҡайтырға кәрәк, тинеләр, шул балаға була Мәкәшкә ҡайттыҡ, ҡәйнәм Фәрхизийән Ҫанайҙан ҡара ҡайын япрағы апҡайтып, баланы һыу керетте, өтәҫләне, һыуын эсерҙе, шул килеш сире ҡул менән һыпырып алған кеүек булды, ҡабат бер ҙә сирләмәне", - тиәр ине. Ошоға ярашлымы икән, Мәкәштең Шаҡа тауындағы ҡайын ағастарын киҫеү, һындырыу ҙа ҡәтғи тыйылған булған, һындырған кешенең йә ҡулы, йә аяғы һына тигән ырым йөрөгән. Был һүҙҙәрҙе мин Мөхәлләфә әбейҙән ишеткәнем булды. Ҫанай шарының ҡара ҡайыны үткән быуаттың илленсе йылдарында юғалып бөтә.\nЯҙылған: 16.01.17 | Ҡаралған: 634


Шәфҡәтлелек уларҙың йөрәгендә\nБөйөк еңеүҙең 76 йыллығына “Транснефть – Урал” акционерҙар йәмғиәте Ватан һуғышы яугирҙәре һәйкәлдәрен ремонтлау һәм урынлаштырыуҙа ярҙам күрһәтте. Был Транснефть-Урал акционерҙар йәмғиәтенең шәфҡәтлелек эшмәкәрлегенең иң мөһим өлөшө булып тора. Черкассы һәм Арлан нефть үткәргестәр идаралығы Башҡортостан республикаһының Нөрлө, Оло Теләк,Күтәрем ауылдарындағы һәйкәлдәрҙе төҙөкләндерҙе. Уларҙан әлбиттә, икенсе региондағы коллегалары ла ҡалышманы. Мәҫәлән,Силәбе нефть үткәргестәр идаралығы хеҙмәткәрҙәре Хәтер скверындағы газондарҙы һәм йәшелләндерелегән урындарҙы тәртипкә килтерҙе. Шулай уҡ ирекмәндәр тарафынан Этҡол ауылындағы Бөйөк Ватан һуғышы яугирҙары һәйкәлдәрен ремонтлауҙа ярҙам күрһәтте. Байрам алдынан һәр урамды рәткә килтереп, ҡоймаларҙы буяу,аҡлау,бағаналарҙы нығытыу буйынса эштәр алып барҙы.\nҠурған өлкәләрендә урынлашҡан «Транснефть – Урал» йәмғиәте подразделениеларының ирекмәндәре «Еңеү” аллеяһына Бөйөк Ватан һуғышында ҡатнашҡандарға арналған обелисктар эргәһенә- йүкә, каштан, кедр ағастарын ултыртты. Был акцияла урындағы халыҡ, төрлө предприятиелар хеҙмәткәрҙәре, пенсионерҙар ҡатнашты.\nЕңеүҙең 76 йыллығын билдәләгән йылда “Транснефть- Урал” акционерҙар йәмғиәте тарафынан 10-дан ашыу һәйкәл һәм мемориаль комплекстар тәртипкә килтерелһә, Бөйөк Еңеү байрамында иһә, бар һәйкәлдәргә лә сәскәләр һалынды. Шулай уҡ предприятинеың элекке хеҙмәткәрҙәре- һуғышта ҡатнашҡан һәм тыл хеҙмәтсәндәренә ҡотлау һүҙҙәре яңғыраны , бүләктәр бирелде.\n“Транснефть-Урал” акционерҙар йәмғиәте ирекмәндәре пенсионерҙарҙың хәлен белеште, төрлө яҡлап ярҙам күрһәтте. Йәш белгестәр ҙә был акцияларҙан ситтә тороп ҡалманы, улар Силәбе өлкәһенең бер-нисә ауылдарында уҡыусылар өсөн һуғышта ҡатнашыусы ауылдаштары тураһында асыҡ дәрестәр үткәрҙе


Беҙҙең һаулыҡ һаҡлау системаһы ҡапма - ҡаршылыҡлы ( кон трастар) тармаҡтарҙан иҫәпләнә. Үҙегеҙ уйлап ҡарағыҙ, Рәсәй медицина фәне иң көслөләрҙән һанала, ә фәнни үҙәк һәм дауала у учреждениеларын йыһазландарыу ҡайһы ваҡыт насар үҫешкән и лдәр кимәленә лә етмәй. Эш хаҡы түләү буйынса медицина иң ар тта һөйрәлеүсе тармаҡтарҙан, ә "һул" медицина баҙарында әйлә нгән аҡса күләме буйынса - иң алдынғы позицияла тип әйтергә була. Конкурс көслөлөгө йәштәргә медицина вуздарына уҡырға и нергә мөмкинселек бирмәй, ә ҡала ла, ауылда ла врачтар етешм әй.\nӘлеге ваҡытта үткәрелгән реформалар медицина ярҙамының с ифатын яҡшыртыу һәм һәр кем файҙалана алырлыҡ итеүгә йүнәлт елгән. Власть органдары үҙҙәре таныуынса, Конституцияла яҙыл ған бушлай медицина ярҙам тураһында, ҡыҙғанысҡа ҡаршы, есеме нә тура килә тип әйтеп булмай. Халыҡтың бушлай һәм сифатлы м едицина ярҙамы алыу хоҡуғын тормошҡа ашырыу өсөн, власть орг андары бик күп үҙгәрештәр индерергә кәрәк тип һанай. Медицин аның урындағы чиновниктары үҙәктән килограмлап килеүсе рефор ма этаптарын регламентлаусы норматив документтарҙың күплеген ә зарлана. Был ваҡытта медицина хеҙмәтләндереүе сифаты тураһ ында уйларға ваҡыт ҡаламы ни, дәүләт гарантиялары программаһ ы талап иткәнсә, нисек булһа ла, койкаларҙы ҡыҫҡартырға ла,\nврачтарға мөрәжәғәт итеү һанын кәметеү хаҡында баш ватырға тура килә. Бер һүҙ менән әйткәндә, һаулыҡ һаҡлауҙы бөгөн биҙ гәк тота. Медиктар иһә артыҡ һуҡранмай, эшләй бирә. Ни хәл и тәһең, тел менән түгел, ҡул менән эшләргә өйрәнгәндәр шул ул ар. Быға миҫал итеп күптән түгел БР Һаулыҡ һаҡлау министрлығ ының йомғаҡлау коллегияһы үткән Балтас район дауаханаһын тел гә алып китергә була.\nЯбай район үҙәк дауаханаһы баш ҡаланан ике йөҙ саҡрым алы ҫлыҡта урынлашҡан. Әммә, асыҡланыуынса, күп кенә баш ҡала кл иникаларына ла ауылда эшләүсе коллегаларынан өйрәнәһе күп и кән.\nИҫке Балтас дауаханаһында тәүге дауахана 1878 йылда барлы ҡҡа килә, Сәйтәк ауылында ун урынлыҡ медицина учреждениеһы а сыла. Бөгөн был күп профилле дауаханала медицина ярҙамының б өтә төрҙәре менән дә файҙаланырға була. Любовь Зуева етәкләг ән учреждение ҡыҫҡа ваҡыт эсендә республика һаулыҡ һаҡлау си стемаһында алдынғылар рәтенә инде. Һәм был буш һүҙ түгел. Бе р нисә йыл элек кенә дауахана тарҡалыу сигендә булған. Һәм бары тик баш врачтың тырышлығы менән Балтас дауаханаһы аяғы на баҫа. Һәм был хәл аҡыллы хужа була белеү, быға урындағы бюджет ярҙамын өҫтәгән хәлдә, реформаларҙы көтмәйенсә лә һау лыҡ һаҡлау системаһын тергеҙергә мөмкинлегенең сағыу миҫалы булып тора.\nБыйыл Балтас районы ҡаҙнаһынан дауалау учреждениеларына м ебель һәм медицина ҡорамалдары һатып алыуға 212 мең һум бүле нгән. Үткән йыл капиталь ремонт һәм ҡорамалдар алыуға район 500 мең һум бүлгән. Һуңғы бер нисә йыл эсендә үҙәк дауахана,\nучастка дауаханалары, амбулаториялар, фельдшер - акушерлыҡ пункттарына ремонт яһалған, 10 ФАП - ҡа телефон үткәрелгән, мебель, диагностика һәм дауалау ҡорамалдары һатып алынған.\n"Медицина хеҙмәткәрҙәренең социаль проблемаларын хәл итеү\nбашлыса район етәксеһенән тора, - тип билдәләне БР һаулыҡ һ аҡлау министры Фәнил Шәмиғолов. - Ҡыҙғанысҡа ҡаршы, һәр урын да ла район хакимиәте башлыҡтары һаулыҡ һаҡлау кадрҙарын йәл еп итеү буйынса эш алып бармай. Ә йыл да утыҙлап медицина ун иверситеты сығарылыусыһы торлаҡ проблемалары арҡаһында эшкә урынлаша алмай". Ә Балтас районында иһә киреһенсә, бар врачт ар ҙа торлаҡ менән тәьмин ителгән, медицина хеҙмәткәре ғаилә һе ағзаларының барыһына ла коммуналь хеҙмәтләндереү түләнә. Бында өр - яңы медицина технологиялары тураһында ишетеп кенә\nбелмәйҙәр, әүҙем рәүештә практикала ла ҡулланалар.\nӘсә һәм баланың һаулығын һаҡлау хеҙмәте - айырым тема. Быға ғәжәпләнергә ярамай, сөнки әсә менән баланың һаулыҡ күр һәткестәре тотош йәмғиәт һаулығын билдәләүсе фактор булып то ра. Тормош нимәнән башлана. Бала табыу йортонан, әлбиттә. Ур ындағы бала табыу йортоноң акушер бүлеге 20 койканан тора. Б уласаҡ әсәләр мотлаҡ рәүештә стационар шарттарында тикшереү үтә. Бала беренсе көндән алып әсәһе янында була, уларҙы әсә һөтө менән туҡландырыуға өҫтөнлөк бирелә. Һөҙөмтәлә әсә һөтө\nменән туҡландырыу районда 92 процент тәшкил итә, республика\nбуйынса уртаса күрһәткес - 77 процент. Тыуым да арта бара -\nйыл башынан Балтас районы халҡы 193 бәләкәскә артҡан. Ошо к өндәрҙә генә Балтас районы үҙәк дауаханаһына "Балаға шәфҡәтл е булған дауахана" исеме бирелде. Бындай хөрмәтле исемгә ЮНИ СЕФ ( ООН Балалар фонды) декларацияһы положениеларын индергә н дауалау учреждениелары ғына лайыҡ була.\nХәйер, был дауахана балаларға ҡарата ғына түгел, барыһына\nла шәфҡәтле ҡарашта. Тағы ҡайҙа юғарыла торған инстанцияла рҙың телефон һәм адрестары, урындағы табибтарҙың йорт адрест ары яҙылған табличкалар эленгәнен күргәнегеҙ бар. Яңылышмаһа м, был практика бары тик Көнбайыштың шәхси клиникаларында ғы на ҡулланыла. Һәм бына килеп Балтас район үҙәк дауаханаһында .


«Мөғжизәләр яланы»нда гармун һәм ҡурай моңо яңғыраны | ОТДЕЛ КУЛЬТУРЫ\n«Мөғжизәләр яланы»нда гармун һәм ҡурай моңо яңғыраны\n«Мөғжизәләр яланы»нда гармун һәм ҡурай моңон яңғыратып\n«Рәсәйҙең иң яҡшы 10 гармунсыһы» алтын исемлегенә ингән яҡташыбыҙ Азат Атанғолов Беренсе каналдың «Мөғжизәләр яланы» уйынында ҡатнашты.\n— Уйында ҡатнашыу өсөн SMS-уйындың еңеүсеһе булыу шарт булһа ла, мине үҙҙәре эҙләп таптылар. «Мөғжизәләр яланы»ның капитал-шоу ғына түгел, ә мәҙәни-шоу булыуын бөтә халыҡ белә. Уйынды йәнләндереү, тамашасыларҙың, телевизор ҡараусыларҙың иғтибарын йәлеп итеү өсөн төрлө төбәктәрҙән сағыу талант эйәләрен махсус рәүештә саҡыралар. «Алтын унау» гармунсыларын ла берәмләп уйында ҡатнаштырып киләләр ине. Шуға күрә мин дә тойомлап, сиратымды көтәүелләп йөрөгәнгә «Мөғжизәләр яланы» саҡырыуҙы ғәҙәти хәл итеп ҡабул иттем, — тип һөйләй Азат Ханнан улы.\nӘ шулай ҙа… Намыҫлы, сәмсел башҡорт бит әле ул! Беҙҙең халыҡ ҡунаҡсыллығы менән бүтәндәрҙән ныҡ айырылып торғандай, ҡунаҡҡа барғанда ла, йомартлығын, мул ҡуллылығын раҫлап, күстәнәс-бүләкһеҙ йөрөмәй. Азат Атанғоловтың Мәскәү һынлы Мәскәүгә, «Останкино» телеүҙәгенә барасағын белгәс, Әбйәлил уңғандары уға үҙенсәлекле бүләктәр әҙерләшә. Йәш техниктар станцияһының С. Н. Фазлетдинов етәкселегендәге осоусы моделдәр яһау берекмәһендә шөғөлләнеүсе малайҙар «Мөғжизәләр яланы»ның музейына бүләккә самолет эшләй, З. Ә. Тайсина ҡыҙҙар менән туҙҙан семәрләп бал һауыты әҙерләй. Күстәнәскә башҡорт балын район ҡатын-ҡыҙҙар советы рәйесе Л. К. Сәғәҙиева хәстәрләй. Буранғолдағы кейеҙ йорто хужабикәһе Зөлфирә Махийәнова төҫлө кейеҙҙән Леонид Якубовичтың портретын баҫа, Йәнгелдән Зифа Моратшина бауырһаҡ бешерә. Район башлығы Р. Һ. Сыңғыҙов Әбйәлил исеменән алып барыусыға елән һәм бүрек инселәп тапшыра. Азат Ханнан улы эшләгән Асҡар балалар сәнғәт мәктәбе ҡыны менән ҡурай ебәрә. Мәҙәниәт бүлеге һәм район мәҙәни-ял үҙәге етәкселегенең, «Үҙеңде тап» йәштәр-үҫмерҙәр клубының, Байымдан Марс Сәйетғәлиндың, Амангилденән Әлфинә һәм Ғабдрахман Әүбәкеровтарҙың хәтһеҙ матди һәм рухи ярҙамын тойоп, әсәһенең, кәләше һәм балаларының изге фатихаларында юлға сыға яҡташыбыҙ. Гармунын, ҡурайын, сығыш яһаясаҡ милли костюмын алған, бүләктәр тултырылған дәү сумкалы пассажирҙың «Мөғжизәләр яланы»на юл тотоуын белгәс, Өфө аэропортында ла уңышлы сәфәр теләп оҙатып ҡалалар.\nБаш ҡала ҡунағы «Останкино» ҡунаҡханаһында урынлаша (ҡунаҡханала йәшәү, ашау — барыһы ла телекомпания иҫәбенә). Иртәнсәк уйында ҡатнашыусыларҙы әңгәмәгә саҡыралар. Бөтәһе 36 кеше килә. Баҡтиһәң, ике көн эсендә бер айлыҡ 4 тапшырыуҙы төшөрәләр икән. Уйынсылар менән телевидение хеҙмәт-кәрҙәре, психологтар әңгәмәләшә. Үҙеңде камералар алдына нисек тоторға, нисек сәләмләргә, нимә һөйләргә кәрәклеген аңлаталар, уйындың шарттарын иҫкәртәләр. Унан йәрәбә тарталар. Азат Атан-ғолов беренсе уйындың өсөнсө турына эләгә. Телевизорҙа рекламаһы менән ҡуша бер сәғәт барған тапшырыуҙы алты сәғәт ярым (!) төшөрәләр. «Оҙаҡ ваҡытты алһа ла, 200-ҙән ашыу тамашасы һыйҙырышлы студия халыҡ менән шығырым тулы», ти уйында ҡатнашыусы.\nУйын диңгеҙ тематикаһына бәйле һорауҙарға ҡорола. Дәғүәселәре — Туланан һәм Сочиҙан ҡатын-ҡыҙҙар менән барабан артына сығып баҫҡас, Азат Ханнан улы студияға сәскә алып сығыуҙарын һорай. Барабан әйләнгән арала уйынсылар үҙҙәре тураһында һөйләй, бүләктәр тапшыра. Башҡорт еләнен һәм бүркен кейгән «Лёня апа» ҡурайҙа уйнап ишеттереүен дә һорай. Яҡташыбыҙ бер юлы ҡурайҙа һәм гармунда уйнап, тамашасыларҙы хайран ҡалдыра. Азат Атанғоловҡа бер тапҡыр ғына барабан әйләндерергә тура килә, ләкин ул әйткән хәреф дөрөҫ булмай. Һуңыраҡ ҡара шаҡмаҡтар артында ниндәй һүҙ йәшерелгән икәнлеген төшөнһә лә, уйын уға кире урап килеп етмәй.\n— Өйҙә телевизорҙан ҡарағанда кешеләрҙең ябай ғына һорауҙарға яуап таба алмағандарына ғәжәпләнә торғайным. Уйында ҡатнашҡас ҡына ундағы атмосфераның ябай түгеллеген аңланым. Берҙән, тулҡынланыу көслө, икенсенән, камераға эшләр кәрәк. Унда ниндәй һорау бирелеүен генә түгел, хатта үҙеңдең исемеңде лә онотоуың ихтимал. Шуға күрә минең өсөн уйында ҡатнашыуым үҙе үк еңеү, иҫ киткес бай тәьҫораттар алып ҡайттым, — ти ул.\nЮл йөрөүҙән, үҙен төрлө яҡтан һынауҙан ялҡмай талант эйәһе. Ысын сәнғәт кешеһе шулай булырға тейештер ҙә. Былтыр беҙ уның Ростовҡа, Удмуртияға, Венгрияға һәм Орел ҡалаһына сәфәрҙәрен һәм уңышлы сығыштарын гәзиттә даими яҡтыртып барҙыҡ. «Мөғжизәләр яланы» уйын менән башланып киткән ағымдағы йылы ла Азат Атанғолов өсөн сәфәрҙәргә бик бай булмаҡсы. Февраль уртаһында гармунсы Пензала сығыш яһаясаҡ, июлдә Новосибирскиға «Уйна, гармун!» фестиваленә саҡырылған, шулай уҡ Ҡырым, Сочи ҡалаларына гармун менән турға сығасаҡбыҙ, тип пландары менән уртаҡлашты. Гармун оҫтаһына тағы ла бейегерәк ижади үрҙәр яуларға яҙһын тигән теләктә бөгөн «зәңгәр экрандар»ҙан уның ҡатнашлығындағы «Мөғжизәләр яланы» уйынын ҡарарға онотмайыҡ, дуҫтар!\n← Положение о районном фестивале «Семейная мозаика»\nИтоги районного конкурса “Оҙон көй” →


Башҡортостан студенттары «Беҙ – сәләмәт йәшәү рәүеше өсөн!» форумында ҡатнаша // Йәмғиәт | новости башинформ.рф\nБашҡортостан студенттары «Беҙ – сәләмәт йәшәү рәүеше өсөн!» форумында ҡатнаша\n15:38, 7 апреля 2010 Йәмғиәт\nБашҡортостан юғары уҡыу йорттары студенттары һәм уҡытыусылары Иваново ҡалаһында барған “Беҙ – сәләмәт йәшәү рәүеше өсөн!” беренсе Бөтә Рәсәй форумында ҡатнаша. Ойоштороусылар хәбәр итеүенсә, был форум юғары уҡыу йорттары араһында федераль конкурс сиктәрендә йомғаҡлау сараһы булып торасаҡ. Хәтерегеҙгә төшөрәбеҙ, ул былтыр йыл аҙағында башланғайны. Конкурс эштәренә экспертиза һөҙөмтәләре буйынса финал этабында ҡатнашыусылар билдәләнде. Улар иҫәбендә – Башҡортостандан йәштәр проекттары ла. Бөтәһе илдең 300-ҙән ашыу вузы заявка бирҙе.\nИң яҡшыларҙың исемдәре 8 апрелдә иғлан ителәсәк. Форум программаһында шулай уҡ — ҡатнашыусыларҙың юғары уҡыу йорттарында осрашыуҙары, студенттар һәм уҡытыусылар араһында сәләмәт йәшәү рәүеше тәрбиәләү проблемалары буйынса вуз ректораттары вәкилдәренең түңәрәк өҫтәлдәре, «Беҙ — сәләмәт йәшәү рәүеше өсөн» йәштәр спорт байрамы, форумда ҡатнашыусыларҙың проекттары менән таныштырыу.\nВуз КВН командаларының һайлап алыу турҙары финалы форумдың төп ваҡиғаһы булып торасаҡ.


Бөгөн Өфөнөң төньяҡ өлөшөндә трамвай һәм троллейбустар хәрәкәте тергеҙелде\nБыға Башҡортостан юлдаш телеканалы эфирында сыҡҡан видеояҙма ла үҙ өлөшөн индерҙе.\nИҫегеҙгә төшөрәбеҙ, уҙған аҙна башында баш ҡаланың электр транспорты муниципаль идаралығы бер нисә маршрутты туҡтатып торорға мәжбүр булғайны. Атап әйткәндә , 8-се трамвай, шулай уҡ 4-се, 8-се, 10-сы, 15-се, 12-се һәм 16-сы троллейбус маршруттары рейсҡа сыҡманы. Сәбәбе - энергетиктраҙың мунициппаль электр транспорты идаралығының бурыстары арҡаһында электр тогы биреүҙе сикләүендә. Һүҙ 100 миллион һум хаҡында бара. Электр транспорты идаралығы етәксеһе быны инҡар итмәй, әммә компанияның проблемаларын хәл итеү өсөн бер ни тиклем ваҡыт талап ителә. Шул уҡ ваҡытта ябай граждандар был хәлдән зыян кеүрергә тейеш түгел. Сөнки күптәр өсөн трамвай менән троллейбус берҙән-бер транспорт сараһы булып тора. Халыҡтың аһ-зарын ишетеп, электр тәьминәте компанияһы ҡарарын йомшартты.\nАсҡар Фазлыев, Өфөнөң муниципаль электр транспорты идаралығы генераль директоры: «Ҡатмарлыҡтар булһа ла, компания менән уртаҡ тел таптыҡ. Энергетиктар социаль яуаплылыҡ тойҙо. Киләсәктә бындай хәл ҡабатланмаҫ, тип уйлайым. Сөнки үҙ-ара аңлашыусанлыҡ тәү сиратта баш ҡала электр транспортының тотороҡло эшләүен тәьмин итеү һәм граждандарҙы социаль яҡлау өсөн мөһим шарт булып тора».


07 марта 2017 — 16:12 ГТРК «Башкортостан»\nРәсәй президентының матбуғат секретары рәсми Вашингтонда һәм Америка киң мәғлүмәт сараларында ғауға Рәсәй менән Ҡушма Штаттар ике яҡлы мөнәсәбәттәрҙе ҡаҡшата, тип белдергән. Рәсәй мөстәҡил дәүләт һәм үҙ юлы менән үҫешә тигән Дмитрий Песков.\nГерманияла Төркиә президенты Рәжәп Эрдоган яҡлыларға митинг үткәрергә рөхсәт итмәгәндәр. Төркиә башлығы тыйыуҙы нацистар сәйәсәте менән сағыштырған. Ангела Меркель был хәлгә борсолоу белдереп, Германия менән Төрикә араһында етди ҡаршылыҡтар барлығын таныған.\n“Сентинел” юлдашы йыһанға осоролдо. Ул урман һәм һыу ресурстарының ниесек ҡулланылыуын күҙәтәсәк, ғәҙәттән тыш хәл эҙемтәләрен бөтөргәндә ҡулланыласаҡ.\nТаиландта хирургтар гөбөргәйелгә операция яһаған. Ул бер-нисә йыл дауамында бассейнға туристар ташлаған тимер аҡсаларҙы йотҡан. Табиптар уның ашҡаҙанынан 5 килограммлыҡ 900 аҡса алған.


Беҙҙең район Советы –иң яҡшылар иҫәбендә\n23 майҙа Өфө ҡалаһында БР Дәүләт Йыйылышы –Ҡоролтай йортоноң бәләкәй залында “Башҡортостан Республикаһының иң яҡшы муниципаль берәмеге” республика конкурсы лауреаттарын бүләкләү тантанаһы үтте.\nДүртенсе йыл рәттән ойошторолған был сарала ҡатнашыусылар һаны йылдан-йыл арта бара, 2011 йылда 100-ләгән, йәғни республиканың барлыҡ муниципалитеттары ла ҡатнашҡан. Конкурс республикала урындағы үҙидараны реформалауҙы үҫтереү, был өлкәләге ыңғай тәжрибәне асыҡлау һәм таратыу, иң яҡшы муниципаль хеҙмәткәрҙәрҙе билдәләү, ошо һөнәр эйәләренең престижын күтәреү маҡсатында “Башҡортостан Республикаһының муниципаль берәмектәр Советы” ассоциацияһы һәм БР Президенты эргәһендәге урындағы үҙидара буйынса Совет тарафынан ойошторола.\nУҙған йыл һөҙөмтәләре буйынса беҙҙең муниципаль район Советы “Муниципаль райондар араһында иң яҡшы вәкиллекле орган” номинацияһында беренсе урын яуланы һәм диплом менән бүләкләнде. Советтың еңел булмаған эшендә киләсәктә лә уңыштар, яңынан-яңы үрҙәр теләп ҡалабыҙ.\nБоронғо кәсепкә – яңыса ҡараш\n18 майҙа Бөрйән районының Ғәҙелгәрәй мәктәбендә Башҡортостан Республикаһы Хөкүмәтенең 2011 йылдың 27 авгусындағы “Урал аръяғында 2012 йылға ҡортсолоҡто үҫтереү тураһында” 949-сы бойороғон тормошҡа ашырыу буйынса сараларҙың календарь планын үтәүгә арналған кәңәшмә үтте.\nАвтор: Һаҡмар | Ваҡыты: 15:43 Комментариев нет:\n27 май – Дөйөм рәсәй Китапханалар көнө\nӘминә Сафа ҡыҙы Мәһәҙиева ошо көндәрҙә оло юбилейын билдәләй. Китапханасы һөнәренә 25 йыл ғүмерен бағышланы ул. Үҙе эшләгән осорҙа Темәс ауылы китапханаһын мәғрифәт һәм мәҙәни усаҡҡа әйләндерҙе. Ошо хеҙмәте өсөн Хеҙмәт Ҡыҙыл Байраҡ орденына лайыҡ булды. Бөгөн дә хөрмәтле ветераныбыҙ йәштәргә өлгө, балаларына терәк, илһамлы иман таратыусы булып сафта ҡала.\nТемәс ауыл Советы ауыл биләмәһе хакимиәте, ветерандар советы, китапханасылар китапханалар системаһы ветераны, Хеҙмәт Ҡыҙыл Байраҡ ордены кавалеры Мәһәҙиева Әминә Сафа ҡыҙын ихлас йөрәктән 75 йәшлек юбилейы менән ҡотлай. Һаулыҡ, бәхетле ҡартлыҡ теләй.\nАвтор: Һаҡмар | Ваҡыты: 15:36 Комментариев нет:\nИнвестфорумдың төп маҡсаты – эш урындары булдырыу\n“25 – 20” стратегияһы: инструменттар, ресурстар һәм тормошҡа ашырыу” тип аталған төбәк-ара инвестиция форумы 8-9 июндә Сибай ҡалаһында үтәсәк.\nАвтор: Һаҡмар | Ваҡыты: 15:34 Комментариев нет:\n9 июндә йәмле Граф күле буйында\nхалҡыбыҙҙың гүзәл байрамы – “Һабантуй-2012” тамашаһы үтәсәк.\nУнда, башҡа спорт ярыштары һәм милли саралар менән бер рәттән, ат спорты ярыштары ла ойошторола.\nАт бәйгеһендә 6 заезд уҙғарыла:\nменге һәм ҡатнаш ҡанлы тоҡом аттары араһында;\nөлкән йәштәге башҡорт тоҡомло аттар араһында;\n3 йәшкә тиклемге башҡорт тоҡомло аттар сабышы;\nаламан бәйге (төрлө тоҡомло аттар ҡатнаша ала);\nхужалыҡ етәкселәре, ауыл биләмәләре башлыҡтарының һәм белгестәренең атта сабышыуы.\nАт спорты ярыштарында ҡатнашыусыларҙан түбәндәге документтар талап ителә:\nатҡа ветеринар белешмә;\nһыбайлыға һәм атҡа страховка таныҡлығы;\nбаш кейеме (каска);\nһыбайлының ата-әсәһенең һәм мәктәп администрацияһының ризалығы;\nтехник хәүефһеҙлек буйынса инструктаждың булыуы (белешмәләр өсөн 3-16-19; 2-10-88 телефондарына шылтыратырға).\nАвтор: Һаҡмар | Ваҡыты: 15:27 Комментариев нет:\nҺөнәри байрамыбыҙ менән!\nБөтә, ти донъя малы, мәңге тормай.\nБелем бөтмәй, юйылмай.\n90 йыллыҡ тарихы булған Баймаҡ район китапханаһын меңәрләгән белем шишмәһе – китапты үҙендә туплаусы, уҡыусыларҙың күңелен рухи аҙыҡ менән һуғарыусы бөтмәҫ-төкәнмәҫ хазиналар һаҡлаусы диңгеҙгә тиңләп була.\nМатурлыҡты юлдаш итеп\nМатурлыҡты, гүзәллекте күҙҙәре менән генә түгел, йөрәге менән дә тойоп йәшәүсе, һүҙҙәрҙең тәмен, ҡәҙерен белгән нескә күңелле Айгөл Сөләймән ҡыҙы Мырҙабулатова быйыл һөнәри байрамын үҙенең алтын юбилейы менән ҡаршылай.\nАвтор: Һаҡмар | Ваҡыты: 14:50 Комментариев нет:\nБеҙҙең китапханасы Зилә\nКитапхананы хаҡлы рәүештә белем усағы тип йөрөтәләр. Уның йылыһын кешеләргә еткереү өсөн китапханасыларға күп көс һалырға тура килә.\n9 меңдән ашыу китап фонды булған Таулыҡай ауылы китапханаһын Күсәрбаева Зилә Азамат ҡыҙы етәкләй. Замана технологиялары үҫешкән саҡта ла белем усағынан кеше өҙөлмәүе бик ҡыуаныслы. Китаптар донъяһында эшләүсегә үҙ эшен күңел биреп башҡарыу, һәр кемде яҡты йөҙ, йылы һүҙ менән ҡаршы алып, кәрәкле әҙәбиәтте “һә” тигәнсе табып биреү мотлаҡ. Зилә Азамат ҡыҙы бөтөн ошо сифаттарға эйә. Уның бүлмәһен төрлө күргәҙмәләр, мәғлүмәттәр туплаған гәзит-журналдар биҙәй.\nАуылда бер генә сара ла унһыҙ үтмәй. Китапхана эргәһендәге “Атайсал”, “Ағинәйҙәр”, “Хазина” клубтары уңышлы эшләп килә. Бәйләү түңәрәгендә ул ауылдаштарын ҡул эштәре серҙәренә төшөндөрә.\n“Тормошто өйрәнеү бик киң төшөнсә. Яҡшы китаптар уҡыу шулай уҡ тормошто өйрәнеү ул”, – тигән фәһемле фекер ҙә бар. “Төрлө ауырлыҡтарға, күңел төшөнкөлөгөнә бирешмәҫ өсөн, яҡшы китаптар уҡып, күңелгә тыныслыҡ, рухи аҙыҡ алыу зарур”, – ти үҙ эшенә яуаплы ҡараған китапханасыбыҙ.\nЗилә Азамат ҡыҙы бала саҡтан китап уҡырға ярата. Тыуған ауылы Сыңғыҙ мәктәбен тамамлағандан һуң, Сибай педагогия колледжында белем ала. Уның менән генә сикләнеп ҡалмай, Өфө китапхана техникумын да тамамлай.\nКүңел йылыһын ғаиләһенә лә, уҡыусыларына ла тигеҙ өләшеүсе Зилә Азамат ҡыҙы кеүек кешеләр күберәк булһын ине.\nТаулыҡай ауыл мәҙәниәт йорто директоры.\nАвтор: Һаҡмар | Ваҡыты: 14:49 Комментариев нет:\nЯҡташ яҙыусылар осрашты\nБашҡортостандың йөҙөк ҡаштарының береһе һаналған тыуған еребеҙ, шөкөр, хеҙмәт кешеһенә лә, таланттарға ла, матур йолаларға ла бай. Шул йолаларҙың береһе – алтын бөртөгөнә тиң талантлы ижадсыларыбыҙҙы ололау, халыҡҡа нығыраҡ танытыу маҡсатында Баймаҡ биләмә-ара китапханаһы йыл һайын йәмле май айында ҡала һәм районда яҡташ яҙыусылар аҙналығы ойоштора.\nБыйыл да матур йолаға тоғро ҡалып, үткән аҙна районда “Яҡташ яҙыусылар ижадын пропагандалау аҙналығы” тип иғлан ителде. Ошо аҙналыҡҡа ярашлы ҡала һәм ауылдарҙа күренекле әҙибә, С.Юлаев исемендәге дәүләт премияһы лауреаты Таңсулпан Ғарипова, шағир, Ш.Хоҙайбирҙин исемендәге премия лауреаты, “Киске Өфө” гәзитенең баш мөхәррир урынбаҫары, алмаштырғыһыҙ журналисы Әхмәр Үтәбай, прозаик, “Сиселмәгән сер”, “Хыялға илтер һуҡмаҡ” китаптары авторы Зөлфирә Ҡаҙаҡбаева, прозаик Рәмилә Торомтаева, “Ҡурайсылар иле”, “Халыҡ хәтере” китаптары авторы Фәниә Кәримова, Р.Түләк исемендәге “Йәнгүҙәй” әҙәби-ижад берекмәһе ағзалары Зилә Ғәйетҡолова, Шәфҡәт Әбйәлилов, Б.Хәйретдинов, Рәзилә Ырыҫҡужина менән осрашыуҙар үтте.\nАвтор: Һаҡмар | Ваҡыты: 14:47 Комментариев нет:


Закондарҙың береһе лә ҡабул ителеүҙән ситтә ҡалманы. БР Дәүләт Йыйылышы депутаттары ярты юлда туҡтап ҡалырға йыйынмай ине. Ул ғына ла түгел, парламентарийҙар көҙөн республикала милли проекттарҙы тормошҡа ашырыу барышын\nентекле тикшереү өсөн ерлек тә әҙерләне. Яҙғы сессияның һуғ ы пленар ултырышы сифатлы һәм йылдам үтте, тип әйтерәг була.\nСараның иң ҡыуаныслы мәле булып төп һәм һуңғы уҡыуҙарҙа республиканың күптән көтөлгән "Патронат тәрбиәләү тураһында"\nзаконын ҡабул итеү торҙо, әлбиттә. Республика парламенты социаль етемдәр йортон "төҙөп бөттө" тип әйтергә була. Балаларҙы ғаиләгә урынлаштырыуҙың өйрәнелгән формаларына дүр тенсеһе - патронат - өҫтәлде. Һәм нәҡ патронат ғаилә институты яңы ата - әсәгә лә, баланың үҙе өсөн дә иң хәүефһе ҙе һәм шәфҡәтлеһе булып тороуы асыҡлана. Патронат, шулай ите п, яуаплы ата - әсә һәм опекунлыҡ бурыстарын алыу һорауын тулыһынса хәл итер алдынан "ғаиләне һынап ҡарау" мөмкинлеген\nбирә. Патронат ғаилә үҙенә күптән юл һала: Өфөнөң туғыҙынсы\nбалалар йортонда эксперимент биш йыл дауам итә - 95 тәрбиәләнеүсе 71 патронат ғаиләлә көн күрә. Республиканың "Патронат ғаилә тураһында" яңы законы бөгөн балалар йортонда\nтәрбиәләнеүсе 3200 балаға татыу ғаиләлә йәшәү мөмкинселеген\nДепутаттар Белорет, Ишембай, Дүртөйлө ҡалаһы һәм райондарының суд участкаларында мировой судья вазифаһына өс кандидатура раҫланы. Көн тәртибе буйынса ҡарағанда, өсөнс ө уҡыуҙа парламентарийҙар һигеҙ закон проекты ҡабул итергә әҙерләнә ине, улар араһында "Башҡортостан Республикаһында\nҡала төҙөлөшө эшмәкәрлеген көйләү тураһында" кеүек тулы норматив акттар айырылып тора. Әммә закон сығарыу ҡомары депутаттарҙы ашыҡтыра төштө, һәм улар, дөйөм алғанда, икенсе\nуҡыуға индерелгән тағы һигеҙ законды ҡабул итергә ризалашты . Уларҙың күпселегендә профилле комитеттар бер төҙәтмә лә ҡабул итмәне. Башҡалары, әйтәйек, "Ойошмалар милкенә һалым т ураһында", "Дәүләт милкенә идара итеү тураһында" йәки "Башҡортостан Республикаһында ер мөнәсәбәттәрен көйләү\nтураһында" кеүектәре, хужалыҡ эшмәкәрлегендә һәм, ғөмүмән, тормошта шул тиклем ҙур һорау менән файҙаланыуы сәбәпле,\nпарламент тарафынан еңел хупланды.\nПарламентарийҙарҙың беренсе тикшереүенә тәҡдим ителгән закон проекттары араһында тиҙ арала "тормошҡа путевка" алыусылары ла булды. Беренсе сиратта "2006 йылға БР бюджеты тураһында" законына төҙәтмәләрҙе әйтергә кәрәк, улар бер ниндәй ҙә һорау тыуҙырманы, хәйер, педантлы докладсы - БР Хөкүмәте Премьер - министры урынбаҫары, финанс министры Айрат Ғәскәровтың телмәренән һуң һорауҙар йыш булмай. Уның я ңылыҡтары ла ҡыуаныслы ине: бюджет 13 процентҡа арта, өҫтәүенә 6,48 миллиард һумға артҡан килемдәр менән бер рәттән сығымдар ҙа 7,04 миллиард һумға киңәйтелә.\nӘ бына икенсе закон проекты бөтөнләй һуңлай яҙҙы. Ауыл хужалығы министры Григорий Горобец "Урындағы үҙидара органдарына бөтә Рәсәй ауыл хужалығы иҫәбен алыуҙы үткәреүгә\nәҙерлек буйынса вәкәләт бүлеү тураһында" проектын тәҡдим итте. Һис һүҙһеҙ, муниципаль берәмек хакимиәттәре дәүләт кампанияһында ҡатнашыусыларҙың барыһын да бина һәм\nтранспорт менән тәьмин итеү мөмкинселегенә, граждандарҙы иҫәп алыуға йәлеп итеү хоҡуғына эйә булырға тейеш. Бер генә иҫкәрмә бар, ул да булһа - иҫәп алыу 1 июлдә башланды, ә зак он иһә бер нисә аҙнанан һуң ғына үҙ көсөнә инәсәк.\nИкенсе уҡыуға йүнәлтелгән берҙән - бер закон проекты бул ып республиканың "Санитар - эпидемиологик именлек тураһында " үҙаллы законы торҙо. Ниһайәт, социаль - иҡтисади проблемалар\nхаҡында хәстәрлек күреп, Дәүләт Йыйылышы депутаттары октябрь - ноябрь айҙарына республикала ике өҫтөнлөклө милли\nпроект - "Рәсәй граждандарына - һәр кем ала алырлыҡ һәм уңайлы торлаҡ" һәм "Сәләмәтлек" һәм тағы берәү - "БР инновацион эшмәкәрлек тураһында" проекты буйынса парламент т ыңлауҙары тәғәйенләне.\nЯҙғы сессия барышына йомғаҡ яһап, республика парламенты\nспикеры Константин Толкачев был ваҡыт эсендә БР Дәүләт Йыйылышы депутаттары 70 - тән ашыу закон ҡабул итте, тип һыҙыҡ өҫтөнә алды, уларҙың өстән ике өлөшөнә Башҡортостан\nПрезиденты үҙ ҡултамғаһын ҡуйған да инде.\nфедераль министрлыҡ һәм ведомстволарҙың территориаль орган етәкселәре, республиканың суд һәм тәртип һаҡлау органдары етәкселәре, ҡала һәм район хакимиәттәре башлыҡтары, йәмәғәт ойошмалары вәкилдәре ҡатнашты.


Геология буйынса республика олимпиадаһы еңеүселәре Мәскәүҙә Башҡортостан данын яҡлаясаҡ // Йәмғиәт | новости башинформ.рф\nГеология буйынса республика олимпиадаһы еңеүселәре Мәскәүҙә Башҡортостан данын яҡлаясаҡ\n9:27, 30 марта 2010 Йәмғиәт\nӨфөлә геология буйынса республика мәктәп уҡыусылары олимпиадаһына йомғаҡтар яһалды. Был сара Өфөнөң 40-сы урта мәктәбендә үткәйне.\nОлимпиадала республиканың төрлө ҡала һәм райондарынан 6-11-се класс уҡыусылары ҡатнашты. Улар «Эндоген процестар», «Экзоген процестар», «Һыу объекттары экологияһы», «Палеонтология», «Минералогия» һәм «Структур геология» кеүек алты секцияла үҙ эштәрен яҡланы. Бында балаларҙың белемен тикшереү өсөн тикшереү эштәре конкурсы, тест һәм яҙма эштәр, стендлы доклад һәм компьютерлы презентация үткәрелде, тип хәбәр итә БР Тәбиғәттән файҙаланыу һәм экология министрлығының матбуғат хеҙмәте.\nТөрлө номинацияла еңеүселәргә һәм бүләкләнеүселәргә дипломдар һәм иҫтәлекле бүләктәр тапшырылған. Иң яҡшылары тип табылған уҡыусылар Мәскәүҙә үтәсәк геология буйынса бөтә Рәсәй олимпиадаһында Башҡортостан данын яҡлаясаҡ.\nОлимпиаданы ойоштороу һәм үткәреүҙә БР Тәбиғәттән файҙаланыу һәм экология министрлығы, БР Мәғариф министрлығы, Башнедра, Аҡмулла исемендәге БДПУ, ӨДНТУ, БашДУ, Рәсәй фәндәр академияһы Өфө ғилми үҙәгенең Геология институты ҡатнашҡан.\nЙола буйынса олимпиада 5 апрелдә билдәләнгән Геологтар көнө алдынан үткәрелә. Ойоштороусылар барыһын да етеп килгән байрам менән ҡотланы һәм танып белеү фәне – геологияла уңыштар теләне.\nОлимпиадала ҡатнашыусылар өсөн Республиканың геология һәм ҡаҙылма байлыҡтары музейына мауыҡтырғыс экскурсия ла ойошторолдо.\nТеги: олимпиада, геология


Үҙ эшенең оҫтаһы - 23 Октября 2016 - Сайт Отдела культуры\nГлавная » 2016 » Октябрь » 23 » Үҙ эшенең оҫтаһы\nҒүмер көҙө - ҡартлыҡтың да үҙ матурлығы, үҙ мәғәнәһе бар, сөнки һеҙ, өлкәндәр мул һутлы емештәре өлгөргән йәмле ғүмер миҙгелен кисерәһегеҙ төҫлө; уңыштарығыҙҙы барлап, бай тәжрибәгеҙҙе башҡаларға йомарт өләшә торған бәхетле мәлегеҙ менән бәхетлеһегеҙ.\nБөгөн, көҙҙөң матур бер мәлендә, Халыҡ-ара ололар көнөн билдәләйбеҙ. Шуныһы ҡыуаныслы: был байрам изге йолаға әүерелеп, өлкәндәргә изгелек нурҙарын сәсә.\nМиңә мәҙәниәт өлкәһендә эшләгәнгә күрә Минзәлә Рауил ҡыҙы менән көн дә тиерлек аралашырға тура килә, йәше барыуына ҡарамай, йылмайып- көлөп, йәш елкенсәк ҡыҙҙар кеүек көн дә эшенә ашығыусы апайға ҡарайым да һоҡланам, ҡарайым да һоҡланам.\nРайоныбыҙҙың бейеү сәнғәтен үҫтереүгә ғәйәт ҙур өлөш индергән, әле лә арымай-талмай хеҙмәт итеүсе, район мәҙәниәт йортоноң “Ынйылар” халыҡ фольклор һәм “Гөлдәр” өлгөлө бейеү ансамблдәре етәксеһе Минзәлә Хөснөтдинова - үҙе бер оло шәхес.\nМинзәлә апай йәмле Бөрйән районының Ҡотан ауылында ябай, татыу ғаиләлә тыуып үҫә. Ошо төбәктең хозур тәбиғәтен тойоп, дәртле халҡының йыр-моңон тыңлап, күңеленә һеңдерә. Шуға ла бәлки уның күңеле һәр саҡ матурлыҡҡа, гүзәллеккә ынтылалыр.\nУның дүрт тиҫтәгә яҡын ғүмере район мәҙәниәте менән бәйле. Тәүге йылдарҙа райондар буйлап сығыш яһаһа, бара торғас республика күләмендә уҙғарылған бәйгеләрҙә сығыш яһай башлай. Жюри ағзаларының юғары баһаһын алып, дипломдар, маҡтау грамоталары менән бүләкләнә. Хеҙмәт юлында ул агитбригада етәксеһе, ойоштороусы-методист, художество етәксеһе, балетмейстер вазифаларын башҡара. Бейеү сәнғәтендәге намыҫлы, тырыш хеҙмәте өсөн Минзәлә Рауил ҡыҙы 1996 йылда “Башҡортостандың атҡаҙанған мәҙәниәт хеҙмәткәре” тигән маҡтаулы исемгә лайыҡ була. Уның иң ҙур ҡаҙаныштарының береһе “Гөрләүек” балалар бейеү ансамблен ойоштороп, район һәм республика кимәлендә әллә күпме еңеүҙәр яулап, “өлгөлө” исемен яулауы һәммәбеҙгә билдәле. 1989 йылда барлыҡҡа килгән был ансамблде хәҙер «Гөрләүек”тә ҡанат нығытҡан, Минзәлә Рауил ҡыҙы үҙе бейеү серҙәренә өйрәткән егет-ҡыҙҙар етәкләй.\nРайон мәҙәниәт йортонда бөгөн эшләп килгән “Ынйылар” халыҡ фольклор ансамбле лә районыбыҙҙың йөҙөк ҡашы тип әйтһәк хата булмаҫ. Был ансамблгә эш, йорт мәшәҡәттәрен ситкә ҡуйып, репетицияларҙа, конкурстарҙа ҡатнашырға ла, районда уҙғарылған мәҙәни сараларҙа сығыш яһарға ваҡыт тапҡан ҡатын-ҡыҙҙар йөрөй. Был ансамбль республика күләмендә уҙғарылғын “Тере шишмәләр”, “Ашҡаҙар таңдары” фольклор байрамында еңеүсе исеменә лайыҡ булдылар.\nМинзәлә апай ғаиләһендә лә өлгөр, уңған хужабикә, ике балаһына әсәй, ейән-ейәнсәрҙәренә оләсәй, ҡәртәсәй. Ҡыҙы Айгөл һәм улы Илфат үҙҙәре инде башлы –күҙле булып, тормошта үҙ юлын таптылар. Ейәнсәрҙәре Анжелика, Эмелина, ейәндәре Камил һәм Ризуан тормоштағы минең иң ҙур һөйөнөсөм ти ул, бәхетле йылмайып.\nҒүмер миҙгелдәре алға йүгерә. Ошо көндәрҙә Минзәлә Рауил ҡыҙы үҙенең күркәм юбилейын билдәләне. Беҙ уға артабан да күңел йылың һүрелмәһен, уның нуры яҡындарыңа етһен тип, киләсәктә лә тормош ауырлыҡтарына бирешмәй, йәш күңелле, мөләйем йөҙлө, гүзәл ханым булып ҡалыуын теләйбеҙ.\nҺикәлтәле тормош юлы үткән, донъянан аҡыл-зиһен туплаған, алмаштырһығыҙға әйләнгән яҡын кешеләребеҙгә беҙ яҡшы мөнәсәбәттә булырға хаҡлыбыҙ.\nрайон мәҙәниәт йортоноң методика бүлеге мөдире.\nКатегория: Наши юбиляры | Просмотров: 954 | Добавил: РФ | Рейтинг: 0.0/0


Батша балығы – Башҡортостан йылғаларында | ГТРК «Башкортостан» — Новости Уфы и РБ\n13 августа 2020 — 11:44 ГТРК «Башкортостан»\nРеспубликала тәүгеләрҙән булып асылған бағыр фермаһы уңышлы эшләп килә. Донъяла иң ҡиммәтле балыҡтарҙың бер төрөн – бағырҙы Салауат районындағы Ләүзә йылғаһында төҙөлгән бассейндарҙа үрсетәләр. Бағырҙы йыш ҡына “батша балығы” тип йөрөтәләр. Бөтә донъяла иң ҡиммәтле балыҡтарҙың был төрөн үрсетеү теләге менән Эдуард Шәрәфетдинов ете йыл янып йәшәй. Бәләкәйҙән тәбиғәтте, балыҡсылыҡты яратҡан ир-егет бөтә буш ваҡытын ошо шөғөлгә бағышлай. Был темаға ҡағылышлы күп әҙәбиәт менән дә танышҡан. Хатта төрлө төбәктәргә, илдәргә йөрөп, башҡа фермерҙарҙың тәжрибәһен өйрәнгән.Балыҡсылыҡ фермаһы өсөн ул Салауат районындағы Ҡыҙырбаҡ ауылы эргәһендәге хозур тәбиғәтле урынды һайлай. “Янғантау” геопаркы биләмәһендәге ер экологик яҡтан таҙа, ауыл-хужалығы эштәре алып барылмағас, тупраҡта ағыулы ашламалар ҙа юҡ. Ә иң мөһиме – Йүрүҙәнгә ҡойған, таҙа һәм һалҡын һыулы Ләүзә йылғаһы аға. Тап ошо йылға тамағында балыҡтар үрсетеү каналы төҙөгән дә инде фермер. Өҫтәүенә, каналдарҙың береһенә Ләүзә йылғаһындағы ҡырағай йылға бағыры ла инә, тимәк, уларҙың да популяцияһы тергеҙелә. Әйткәндәй, тура дүртмөйөш формаһындағы бассейндар һыуҙағы кислородтың һәм башҡа биохимик күрһәткестәрҙең нормала булыуын тәьмин итә. Балыҡтың ите сифатлы һәм тәмле булһын өсөн, шулай уҡ, антибиотиктарһыҙ, яһалма буяуғыстарһыҙ органик ем кәрәк, ти эшҡыуар. Емде фермер сит илдән, атап әйткәндә, Франциянан һатып ала. Сөнки Рәсәйҙә бағырҙар өсөн сифатлы аҙыҡ етештермәйҙәр, ти ул. Ғөмүмән алғанда, 50 тонна балыҡ үрсетер өсөн 50 тонна ем кәрәк. Әлеге мәлдә Ләүзә фермаһының ҡеүәте – йылына 50 тонна бағыр балығы. Селбәрәнән алып, һатыуға яраҡлы балыҡ үҫтереү өсөн ике йыл самаһы ваҡыт талап ителә. Продукцияны айырым кешеләр ҙә һатып ала, билдәле ресторандарға ла оҙатыла. Эште Эдуард Шәрәфетдинов үҙ көсө, үҙ аҡсаһы менән башлап ебәргән. Әммә район хакимиәте тарафынан да ярҙамһыҙ булмай. Әле яңы ғына элект энергияһын үткәрҙеләр, ти ул. Шулай уҡ, эшҡыуар “Агростартап” конкурсында ҡатнашып, дәүләт грантын отҡан. Киләсәктә, фермала ыуылдырыҡтан алып, балыҡты үрсетеп, эшкәртеп, әҙер продукцияны ҡалаларға оҙатыу күҙҙалана. Тимәк, республика халҡы үҙ йылғаларында үрсетелгән ҡиммәтле деликатес менән һыйланыу мөмкинлеген ала. Өҫтәүенә, фермала гастрономик туризмды үҫтереү күҙаллана.


Видео без танышыу сайттарына теркәлдем - Бөтә донъя видео чат! Бөтә ил, сит ил, бөтә донъя.\nЯҡшы ысулы үҙҙәре...\nМазовецкий Гродзиск Бушлай таныша, Тауҙар мазовецкий-Ҡатын-ҡыҙ\nЙәғни үҙе өсөн асып, тип Тәхеткә ултыртыу һәм киң таралыуына Ҡарамаҫтан, тамамлағандан роле өсөн.Мин беләм, мин бер ҡасан Да осраҡлы түгел, кеше романтичный. Гродзиск Мазовецкий, һеҙ бит ҡатын-Ҡыҙ менән таныша. Яңғыҙ ҡатын-ҡыҙҙарҙы күрергә мөмкин Гродзиск һеҙҙең профиль-Мазовецкий һәм Бушлай теркәй. Бер нисә минут эсендә теркәлгән Һуң, һеҙгә инергә булдыҡ һәм Ҡыҙҙары менән аралашты һәм ҡатын-Ҡыҙ булды, башҡа ҡалаларҙа йәшәүселәр. Ханымдар һәм әфә...\nИрекле кеше Лодзь, Лодзь тауы.\nЗинһар, үҙегеҙ тураһында мөрәжәғәттәр тураһында Һөйләшергә һәм, һеҙ беркасан ла Улар тураһында белә\nМин был егеткә генә ғариза Менән эшләү, минең менән йәнәшә.\nБөтә сәләмләп, беҙҙең өсөн ғаиләләр Менән уртаҡлашты. Ир-егеттәр һәм ҡатын-ҡыҙҙар Өсөн ҡулланыла дуҫлыҡ биттәре. Яңғыҙ ир-аттар өсөн бында Бушлай теркәй, тикшереп танышырға тейештәр. Һәм һеҙ аласаһы инеү өсөн Теркәлгән һәм ир-егет менән Аралашҡандан һуң ир-егеттәр бер Нисә минутҡа булһа. Ханымдар һәм әфәнделәр, ю...\nМенән осрашыуҙа вьетнам ҡатын-ҡыҙ яңғыҙ ҡатын-ҡыҙҙар көнө матур ҡыҙҙы кәләш азия ҡытай филиппин\nҺаумы, администратор, мин ҡатыным менән һөйләшкәндә ниндәй генә мөғжизәле үткәреләБыл"вау-декор". Һине шундай яғымлы тауыш менән татлы. Ҡытайҙа ҡытай яңы йыл менән үткәрелгән традицион кәләш өсөн рәхмәт һеҙгә, непривлекательный йәки был бик иҫтә ҡалды, Яңы йылдың яңғыҙ үткәрелгән традицион ҡатын-ҡыҙ кеүек перспективалы йүнәлеше азия, ул реаль ваҡыт режимында интернетта аралашҡанында һәм ҡушылырға әҙер. Һеҙ мөнәсәбәттәренең онотолмаҫ һәм саф хистәр өҫтәне.\nТере чат һәм етеҙ хәбә...\nПсихолог онлайн ч Instagram аръяғында бер өлөшө өйөбөҙҙө түләүһеҙ трансляциялар көндәлек тормошҡа әйләнгәнӘгәр эҙәрмәндәр индерелгән"ч психолог бушлай онлайн Германия", йәғни меңдән күберәк эҙләнеүҙәр һөҙөмтәһендә килеп сыға. Әлбиттә, бындай биттәрҙе фильтровать хеҙмәте күрһәтеү сифаты буйынса күп кәрәк. Ышаныс линияһы"яҡшы һүҙҙәр"аноним рәүештә психологтан консультация алыу мөмкинлеге биреү бушлай онлайн ч. Бындай аралашыу үҙенсәлектәренә һәм айырмалы...\nВәғәҙә ҡулланыу ваҡыты ҡыҙы проблема Йәшкә яҡшы һәм уңайлыСкоротать ваҡытта был иң яҡшы Ысул, киләсәккә планлаштыра һәм шуға Күрә беҙ, бер-берһен вәғәҙә итә. Йәки ҡыҙ һәр ваҡыт етди Мөнәсәбәттә булған, ғаилә һәм балалар. Шулай уҡ еңел булып тойоп, Мейегә беҙ емерә алмаҫ йөктө беҙгә. Шәхси тормошонда ла тырышып-ваҡыты Менән мин теләйем, мин уның Аҫтында әйберҙәр һәм башҡа мөһим Күренеш булды, шулай уҡ әҙер Булған мөнәсәбәте генә түгел, уның, Һеҙ...\nӘгәр һеҙ теләмәгән кук индереү Һәм пароль, һәм үҙ өҫтәренә Почта йәки иҫәп яҙмаһы менән Керегеҙ ҡағылаАяҡ кейеме ҡатын-ҡыҙҙар йыйылмаһы Үҙенең кеүек емелдәп ала ла Осто браузерҙәр иҫәп яҙмаһы хиджаб-Хатта сандали күргән-кроссовки, йәки Платформалы туфли кейеп өсөн юғары Каблук үксә була. Шулай итеп, һеҙҙең яҡындарығыҙ, аноним Тип ҡатын-хатта кемдер, был Үҙенең өйләнергә кем ул гипотетически Бөтә булған өсөн, унда кем Ярата-шуға бара. Был бик ҡыҙыҡ тойола, әммә Был һәләтен көсәйтеү бәйл...\nДефолт ышанысһыҙ Ҡарарға\nДефолт ышанысһыҙ Ҡарарға, бармаҡ Бешереүҙән булған Кеше мин Булдым, мин Яңылышмайым, сөнки Мин дауамы Булырға теләгән Һәм яҡшы Мөнәсәбәт тоғролоҡ Түгел, ә Өндәшә, шулай Итеп, нисек Һөйөү, мөхәббәт, Мин китәм Һәм хужаһын Эҙләү эштәре Иң ябай Һәм ҡайһы Бер күпселек Ваҡытта меню Кульминацияһы булып тораӘйткәндәй, бөтә Сәләм, хәйерле иртә.тирәсте.Тирәсте. Винница онлайн Ҡулланған биттәр Ир-аттар Менән таныша. Ир-егет Һеҙҙең кейәү Булырмы менән Бушлай таныша Ала винница Бында ҡалаһында терк...\nТүләүһеҙ иғландар Таҡтаһы өсөн: Флирт, ҡыҙ Ғына ҡыҙы\nЙәшәй улар янында Лос-Анджелес\nБыл ҡыҙ өсөн, уларҙы ихлас Дуҫым булырға теләй, ләкин ул оялаЗинһар, ошо маҡсаты менән килһә, Беҙ яҡшыраҡ ҡыҙыхәбәрҙәр менән танышып, Бер таҡтаға баҫтырҙылар ҡатын-ҡыҙ Өсөн иғландар.\nӘгәр һеҙ эҙләсе иң яҡшы Ысул алырға туй сиратында, кәрәк Саҡта һеҙ урында килә.\nБынан тыш, өсөн, был веб-Сайтында мөмкинлектәр биргән өсөн ярата Ҡыҙ һәм ҡыҙҙарҙы ярата. Был виртуаль бәйләнеше принциптарына нигеҙләнгән, Уларҙы хәүефһеҙ урынға булған һ...\n- Чат: 18 аноним Ч-скачать Up\nТөн буйы йоҡламай, ч оятҡа ҡала\nПароль, юҡ булды, телефон номерҙарыБарыһы да индерелгән. Игривый һәм дуҫтарса һәм фотолары Кеше күп. Пароль, юҡ. Бына теләген йәшерер өсөн һәр һөйләшеүҙә.\nБөтә нәмә борсой.\nЯл булһа, һеҙ ҡайҙа йоҡлай Килгәндә, төркөм йәки индивидуаль сат Бер-береһе менән яҡшы аралаштыҡ.\nЕтмәһә, тере һүҙ башланы.\nАноним ч, незнакомец уятыу өсөн\nҺәм был өҫтәмә скачать бушлай Ҡулланырға мөмкин. Был пакет шулай яҙылған. Әгә...\nАбсолют сайтында теркәү бушлай булғасШылтыратыусының номеры менән раҫлай алаһығыҙ, әгәр телисез Икән, һеҙҙең менән файҙаланған ҡала һәм райондарҙа Яңы ч. Әгәр һеҙ кем менән танышырға теләй-донъяның Башҡа өлөштәренән тыш, бәлки, һеҙ быны интернет. Бер ниндәй ҙә сикләү юҡ танышты сайттар Һаны күп булманы, һәм беҙ уның хаттары Кеүек ҡабул иҫәбенә бәйләнеш өсөн ялған. Был система һәм һәр граждан үҙ-ара Мөнәсәбәтен аңлау өсөн мөһим. Сайтта теркәү мөмкинлеге буласаҡ, - тип, бөтөнләй бушлай. ...\nМин ябай тели болтать тиклем арыным. ысынбарлыҡ һәм уның мен...\nТелефондарҙан шылтыратыу Бушлай була Тиерлек тәғәйенләү Һәм\nӘлеге ваҡытта сайтта теркәлеү бушлай Булһа, башҡа үҙеңә кәрәк булыуы Менән осрашыу хәбәргә өҫтәп фотоһүрәттәр Лос-Анджелес был сайттаҺөҙөмтәлә был тәҡдим яңы ағзалары Иң яҡшы дуҫ ул һәм Телефон номеры сайтында яңы юлдар Ресурстарҙы бүлеү ҡушылған. Башҡа бушлай таныша сайтында теркәү Һәм фотоһүрәте, телефон номерын һәм Хәүефһеҙлек функциялары ҡәнәғәтләндерерлек була алманы.\nҺеҙгә шылтыратырға мөмкин егете лос-Анджелес һәм наслаждайся ҡыҙы, ...\nОсрашты. Виктория. Австралия ҡалған\nПрофиль һинән йөҙ мең.\nВиктория мөнәсәбәт менән, мин эҙләнәмӘгәр һеҙ эҙләсе был кеше Альцгеймер ауырыуы менән етди мөнәсәбәттәр Һәм яңы Виктория ҡатын-һеҙгә Әлеге хеҙмәттәр өсөн таныштырҙы. Ҡыҙғанысҡа ҡаршы, клубта сығыш баһалау Мөмкин түгел. Шулай итеп, Виктория-ҡала өсөн Был бөтә яҡтан виктория. Виктория яңы етди һәм ҡатын-Ҡыҙға мөнәсәбәт-әлеге хеҙмәтендә танышып, Виктория тиклем ир альцгеймер ауырыуы тиклем. Ҡыҙғанысҡа ҡаршы, клубта сығыш баһалау Мөмкин түгел. Шулай итеп, ...\nБыл йәштә, Етди мөнәсәбәттә Булған һәм Һеҙ\n. ഇല്ല സ്വതന്ത്ര രജിസ്ട്രേഷൻ ആവശ്യമാണ്.\nҡыҙ менән чатрулетка 18 ч рулетка осраҡлы танышыуҙан видео ч видео трансляции онлайн етди бушлай таныша башҡа бушлай таныша теркәлгән видео чат ҡыҙы менән 18 йыл видеочить 18 видеочивать рулетка секс видео танышты башҡа видеочивать башҡа сикләүҙәр теркәлә


Республика Дәүләт Йыйылышы депутаттарының 64 проценты коронавирус менән ауырыған // Йәмғиәт | новости башинформ.рф\n12:05, 26 июля 2021 Йәмғиәт\nРеспублика Дәүләт Йыйылышы депутаттарының 64 проценты коронавирус менән ауырыған Фото: Валерий Шахов\nБашҡортостан Дәүләт Йыйылышы – Ҡоролтайҙағы 107 депутаттың 68-е йәки 64 проценты яңы коронавирус инфекцияһы менән ауырыған. Был хаҡта Башҡортостан парламенты спикеры Константин Толкачев белдерҙе.\n«Депутатттар даими рәүештә халыҡ менән аралаша, шуға уларҙың күптәре – 68 кеше – COVID-19 менән сирләгән, – тине Толкачев. – Иммунизация был тенденцияны ҡырҡа үҙгәртер тип иҫәп тотабыҙ. Бөгөнгә коронавирус менән ауырымаған йә иһә күптән ауырыған депутаттарҙың күбеһе вакцинация үткән. Әлеге ваҡытта 65 депутат прививкаланған».\nБашҡортостан Дәүләт Йыйылышы секретариаты хеҙмәткәрҙәре араһында ауырығандар аҙыраҡ, ә хеҙмәткәрҙәрҙең 70 проценттан ашыуы вакцина яһатҡан.\nКонстантин Толкачев һүҙҙәренсә, йоғошло сирҙәр менән көрәштә кешелек вакцинацияға ҡарағанда һөҙөмтәлерәк бер нимә лә уйлап тапмаған.\n«Прививкалар кешеләрҙе сәсәк, холера, ҡыҙылса һәм башҡа хәүефле сирҙәрҙән ҡотҡарҙы. Ҡайһы бер йәштәр прививка эшләткәнсе, коронавирус менән ауырып, тәбиғи иммунитетҡа эйә булыу яҡшыраҡ тип иҫәпләй. Был яңылыш фекер, — тип белдерҙе Башҡортостан Дәүләт Йыйылышы рәйесе. — Беренсенән, сирҙән һуң даими иммунитет барлыҡҡа килмәй, күпмелер ваҡыттан һуң кеше йәнә ауырып китергә мөмкин. Икенсенән, вирус йыш ҡына өҙлөгөүгә, һаулыҡ менән бәйле проблемаларға килтерә. Организмдың прививкаға ҡыҫҡа ваҡытлы реакцияһы сирҙең ауыр эҙемтәләре менән сағыштырғанда бер нәмә лә түгел».\nТеги: коронавирус, Башҡортостан Республикаһы Дәүләт Йыйылышы


Өфөнөң “һаҡаллы” төҙөлөш проблемалары аҡрынлап хәл ителә // Иҡтисад | новости башинформ.рф\nӨфөнөң “һаҡаллы” төҙөлөш проблемалары аҡрынлап хәл ителә\n11:10, 27 апреля 2010 Иҡтисад\nӨфөлә “һаҡаллы” төҙөлөш мәсьәләләренә ҙур иғтибар бирелә. Проблемаларҙың төп сәбәптәре ҡала төҙөлөшө һәм ер закондары нормаларын боҙоуға, төҙөлгән йортто һатҡанда аралашсы һәм вексель схемаларын ҡулланыуға, шулай уҡ иҡтисади яңылыш иҫәпләүҙәргә ҡайтып ҡала. Был проблемаларҙы хәл итеү – ҡала хакимиәтенең, БР Төҙөлөш, архитектура һәм транспорт министрлығының һәм хоҡуҡ һаҡлау органдарының төп бурыстарының береһе.\n— Торлаҡ йорттар төҙөлөшөн аҙағынаса еткереү һәм уға аҡса һалған кешеләр үҙ фатирҙарын алһын өсөн бөтә саралар күрелә, — тип хәлгә аңлатма бирҙе Өфө хакимиәтенең Капиталь төҙөлөш идаралығы начальнигы Ильяс Мөниров. – Мәҫәлән, бөгөн ҡаланың Ленин районындағы төҙөлөштө тамамлау өсөн инвестор табыуға өлгәштек (төҙөүсеһе «Баир» яуаплылығы сикләнгән йәмғиәте). Хәҙер рөхсәт һәм проект документацияһы тәртипкә килтерелә, подрядсы эшен башланы.\n«Простор» инвестиция компанияһы» ябыҡ акционерҙар йәмғиәтенең торлаҡ йорттар төҙөлөшөн артабан дауам итеү мәсьәләһе хәл итеү стадияһында. «Каскад» һәм «Седьмое небо» торлаҡ комплекстары буйынса, ипотека программаларын файҙаланып, төҙөлөштө тамамлау мөмкинлеге ҡарала.\nИльяс Мөниров, башҡа йорттар буйынса ла хәл етди контролгә алынған, тип билдәләне.


Яугир олатайымдың ҡаһарманлығы\n11 Май 2019, 06:26\nҺәр ғаиләнең өй түрендә яҡын, ҡәҙерле кешеләренең фотолары була. Өләсәйем менән олатайымдарҙың йорттарында ла стенала иҫтәлекле бер портрет тора.\nАуылға ҡайтҡан һайын өләсәйем фотоальбомындағы һүрәттәрҙә кем төшөрөлгәне, уларҙың яҙмышы тураһында һөйләй. Һәр береһе үҙенә күрә бер тарих, иҫтәлек һаҡлай. Бигерәк тә бер һарғайған иҫке фотоһүрәт ҡыҙыҡһындырҙы. Ул 1960 йылдар тирәһендә төшөрөлгән. Фотола өләсәйемдең олатаһы Муса Хөсәйен улы Хөсәйенов икән. Мин уға туғанлыҡ ебе буйынса ейәнсәренең ейәнсәре булам. Муса олатайым Тәтешле районының Гәрәбаш ауылында 1901 йылда ябай крәҫтиән ғаиләһендә тыуған. 1929 йылда Йәмиғә өләсәйем менән өйләнешәләр. Дәһшәтле һуғыш еле уларҙың да тәҙрәһенә сиртә. Муса олатай беренселәрҙән булып яуға китә. Башта Украина фронтында Ровно ҡалаһында барған һуғыштарҙа ҡатнаша.\nЙәмиғә өләсәйем береһенән-береһе бәләкәй дүрт бала менән бер үҙе тороп ҡала. Иң ҙурына – ун бер, кесеһенә бер йәш кенә була. 1941 йылдың көҙөндә Ленинградтан бер айлыҡ бала менән һеңлеһе Әминә эвакуацияланып ҡайта. Иртә таңдан ҡараңғы кискә тиклем еңеү өсөн тырышып эшләйҙәр. Оло улы менән ҡыҙы ла, бәләкәй булыуҙарына ҡарамаҫтан, колхоз эшенә йөрөй. Уларҙың икеһенә йүнләп уҡыу ҙа эләкмәй.\n1942 йылда Муса олатай ҡамауға эләгеп, әсирлеккә төшә. Польшала бер йылға яҡын тотҡонда була. Йүнләп урыҫса белмәгән олатайымды немецтар телһеҙ кеше тип уйлай. Фашистар уға аттарҙы ҡарарға ҡуша. Олатайым шунда телһеҙ ролендә ат аҙығы менән туҡланып, ыҙа сигә. Ниндәй генә тән һәм йән яралары кисермәһен, ул рухи яҡтан һынмай. Ғаиләһенә, Тыуған иленә ҡарата һөйөүе, тоғролоғо, йәшәү теләге ныҡ була. Шуға ла әсирлектән ҡасырға көс таба. Бер нисә көн борсаҡ бесәне өйөмө аҫтында йәшенеп ята. Немецтар бесәнлеккә аталар, шунда олатайымдың аяғы яралана. Уны үлгән тип уйлайҙар. Артабан аңына килгәс, поляк кешеһе совет ғәскәрҙәре яғына сығырға ярҙамлаша. Олатайымды госпиталгә оҙаталар. Һуңынан ауылға ҡайтып төшә. Унда бер аҙна тирәһе була ла тағы фронтҡа китә.\nБыл юлы 1-се Белоруссия фронтында 941-се уҡсылар полкының пулемётсыһы була. Ул Польша, Балтик буйы ҡалаларын фашистарҙан азат итеүҙә ҡатнаша. Еңеүҙе Берлинда ҡаршылай. Икенсе тапҡыр аяғы яраланып, госпиталдә ята. Шунда документтарын юғалта. 1945 йылдың декабрендә фронттан ҡайта. Үҙенең тыуған ауылында колхозда эшләй. Йәмиғә өләсәйем менән алты бала тәрбиәләп үҫтерәләр. Яраланыуҙар, әсирлектә булыу, бөтмәҫ эҙәрлекләүҙәр эҙһеҙ үтмәй. 1969 йылдың октябрендә һуғыш яраларынан ауырып, вафат була.\nЯугир олатайым тураһында мәғлүмәтте Айгөл апайым интернеттан эҙләп тапты. Ысынлап та, уның батырлығы тураһында «Халыҡ ҡаһарманлығы» http://podvignaroda.ru сайтына ҡуйылған. Был эҙләнеүҙә шуныһы асыҡланды: Балтик диңгеҙе буйындағы Хорст һәм Ревальд ҡалаларын алғанда 150 немецты юҡ итеүҙә күрһәткән батырлығы өсөн олатайыма 1945 йылдың 14 мартында өсөнсө дәрәжә Дан ордены бирергә тәҡдим ителеүе, йәғни бойороҡ күсермәһе табылды.\nУтты-һыуҙы кискән олатайым үҙенең наградаһын күрмәне, белмәне лә. Етмәһә, әсирлеккә эләгеү – уның яҙмышындағы ҡара тап. «Ғөмүмән, хаҡлыҡ эҙләү, үҙе тураһында һөйләп йөрөү уға хас күренеш түгел, ғорур кеше ине», – тип һөйләй туғандарым.\nБеҙ, уның вариҫтары, һуғыш бөтөп, 70 йыл үткәс кенә олатайымдың ниндәй ҙур ҡаһарманлыҡ күрһәткәнен белдек һәм әле сикһеҙ ғорурланабыҙ.\nЯугир ветерандарыбыҙ сафы көндән-көн һирәгәйә, хатта ҡайһы бер райондарҙа бармаҡ менән генә һанарлыҡ ҡалдылар. Беҙ уларҙың батырлығын бер ҡасан да оноторға тейеш түгелбеҙ. 30 миллионға яҡын кеше ғүмере менән яулап алынған Ер йөҙөндәге иң Бөйөк Еңеү беҙгә йәшәү, тормош, тыныслыҡ бүләк итте. Фашистарҙы тар-мар иткән совет һалдатының данын рәхмәт менән иҫкә алайыҡ. Олатай-өләсәйҙәребеҙҙең Еңеү байрағын тап төшөрмәйенсә, берҙәм булып, киләсәк быуындарға маяҡ итеп тапшырайыҡ.\nЫнйы ЗАКИРОВА, V синыф уҡыусыһы.


Липяги ыҙаны — Башҡорт Википедияһы\n49°19′ с. ш. 40°58′ в. д.HGЯO\nМайҙаны 837,0 гектар\nЛипяги ыҙаны— төбәк әһәмиәтендәге комплекслы тәбиғәт һәйкәле. Ростов өлкәһе Кашар районы Ольховый утарының көнбайышындараҡ һәм Липяги утарынан төньяҡтараҡ урынлашҡан. Тәбиғәт һәйкәле статусын Ростов өлкәһе Хөкүмәте 735-се (08.08.2012 йыл) һәм 349-сы (15.05.2014 йыл) ҡарарҙары нигеҙендә алды.\nЛипяги урман ыҙаны тәбиғи имәнлек, ҡулдан сәселгән урмандар, дала һәм ялан, туғай үҫемлектәренән ғибәрәт. Ростов өлкәһе Кашар районы Ольховый утарынан көнбайышындараҡ һәм Липяги утарның төньяғында урынлашҡан. Кашар урман хужалығы Кашар территориаль бүлегенең 24-се — 32-се кварталдарындағы участогын биләй.\nТәбиғәт һәйкәле статусын Ростов өлкәһе Хөкүмәтенең 735-се (08.08.2012 йыл) һәм 349-сы (15.05.2014 йыл) ҡарарҙары нигеҙендә алған.\nДалала башлыса ҡылған һәм валлис һолобаш үләне йәки типсаҡ башҡа төрлө үләндәр менән бергә үҫә. Яландарҙа аҡтамыр үләне киң таралған.\nБында шулай уҡ Рәсәй Федерацияһы Ҡыҙыл китабына кертелгән: платанға оҡшаш саған, ҡанатлы ҡылған, Биберштейн ләләһе, әшәлсә(ялан сәхләбәһе) һ. б. үҫемлектәр үҫә. Липяги ыҙаны биологик төрҙәргә бик бай дәрәжәле урын.\nЛипяги тәбиғәт һәйкәленең тәбиғәтте һаҡлау, фәнни һәм мәғрифәти әһәмиәте бик ҙур.\nhttps://ba.wikipedia.org/w/index.php?title=Липяги_ыҙаны&oldid=682797 ҡабул ителгән\nБыл бит һуңғы тапҡыр 10:05 27 апрель 2017 үҙгәртелгән.


ТӨНДӘЛЕКТӘР... Эх, Әхмәр Ғүмәр улы! Эш фотола ғына булһасы...\nТөндәлектәр... Эх, Әхмәр Ғүмәр улы! Эш фотола ғына булһасы... Әхмәр Ғүмәр-Үтәбай 16 сентябрҙә “Көртмәле фәлсәфәһе” исемле 262-се күҙәтеүен ҡуйғайны. Шәп, йөкмәткеле, баймаҡса яҙылған инде, тулыр-тулмаҫ бер аҙнала меңдән ашыу кеше уҡыны ла ҡуйҙы. Шуны ҡарап ултырабыҙ, автор үҙе баҫалҡы ғына итеп: “Фотолар шәп, иғтибарҙы йәлеп итә”, – тип ҡуйҙы.\nӘхмәр Ғүмәр-Үтәбай 16 сентябрҙә “Көртмәле фәлсәфәһе” исемле 262-се күҙәтеүен ҡуйғайны. Шәп, йөкмәткеле, баймаҡса яҙылған инде, тулыр-тулмаҫ бер аҙнала меңдән ашыу кеше уҡыны ла ҡуйҙы. Шуны ҡарап ултырабыҙ, автор үҙе баҫалҡы ғына итеп: “Фотолар шәп, иғтибарҙы йәлеп итә”, – тип ҡуйҙы.\nБеҙгә ҡалһа, иғтибар фотоһүрәттәрҙән генә тормай. Уҡыусыларыбыҙ күҙәтеүҙәрҙе ярата, фәһем алырға тырыша. Ана бит, көртмәле йыйырға барып, күпме генә сүпләгәндер тиһең әле, меңдән ашыу кешегә етерлек фәлсәфә менән һуғарылып ҡайтҡан.\nЭйелгәнгә Хоҙай умырып бирә икән шул. Ә беҙ күп мәсьәләгә өҫтән ҡарап өйрәнгәнбеҙ, ергә эйелергә иренәбеҙ, әллә йыбанабыҙ.\nХалыҡ уҡығанын күргәс, мин дә компьютерға тағы бер эйелдем. Фекер, фәлсәфә, барыһы ла Әхмәрсә инде, урғылып торған һымаҡ.\nРәхмәт һиңә, Әхмәр Ғүмәр улы! Яңы күҙәтеүҙәр көтәбеҙ!


Юмор » "Йәшлек" гәзите\nГазета "Йәшлек" » Әҙәбиәт » Юмор\nҮәт, ҡыҙыҡ! (5.10.2018)\nӘҙәбиәт / Юмор // 9-10-2018, 07:00\n– Пенсия йәшен тикшереүҙән башҡа икенсе нәмә тураһында һөйләшәйек әле.\n– Әйҙә, лутсы балыҡ тотоу тураһында һөйләшәйек...\n– Мин дә, пенсияға сығыу менән балыҡҡа йөрөрмөн тип хыялланғайным. Хәҙер ул ваҡытҡа әллә етеп була, әллә юҡ......\nӘҙәбиәт / Юмор // 1-10-2018, 07:00\nТөн уртаһы. Морг. Санитарҙар урланған спирт эсеп ултыра. Шул ваҡыт улар янына практикант студент йүгереп инә.\n– Унда... Унда...\n– Нимә унда?!\n– Унда бер мәйет тороп ултырҙы!\n– Уф, ҡурҡыттың. Беҙ баш табип тикшерергә килгән икән тип уйланыҡ....\nӘҙәбиәт / Юмор // 24-09-2018, 12:32\n– Миңә ҡарап иҫтәре китһен өсөн диңгеҙҙә пляжға нимә алайым икән?\n– Саңғы ал!\nӘҙәбиәт / Юмор // 21-09-2018, 06:00\nОя ҡороп сыҡтым мин ағасҡа,\nЙортта йәшәр хәлем ҡалмағас.\nУтҡа, һыуға, газға түләрлек тә\nКеҫәләрҙә аҡсам булмағас.\nҠайҙан булһын инде ундай аҡса,\nӨҙөп-йолҡоп тамаҡ ялғайым.\nҠарға ояһындай үҙ оям бар,\nМәгәр бомж булып ҡалмайым.\nӘҙәбиәт / Юмор // 17-09-2018, 12:01\nБер ғаилә ресторанға килеп инә лә, ашап бөткәс, ғаилә башлығы аҡса түләргә официантты саҡыра. Аҡсаһын сығарып булышҡан мәлдә ҡатыны официанттан:\n– Ашап бөтмәгән ризыҡтарҙы этебеҙгә алып ҡайтырға мөмкинме? – тип һорай.\n– Әлбиттә, мөмкин, хәҙер контейнерға һалып бирербеҙ.\nБалалар, шатлыҡтарынан ҡулдарын сәпәкәйләп:\n– Урра! Беҙгә эт алалар!\nҮәт, ҡыҙыҡ! (7.09.2018)\nӘҙәбиәт / Юмор // 10-09-2018, 11:12\nФотоательеға пингвин менән зебра килеп инә.\n–Юҡ, беҙгә аҡлы-ҡаралы ла бара.\nӘҙәбиәт / Юмор // 4-09-2018, 16:16\nДуҫлашып йөрөүсе егет менән ҡыҙ һөйләшә. Ҡыҙ:\n– Һүҙҙәремде кире алам...\n– Яҡшы. Ғәфү үтенергә булдың, тимәк?\n– Юҡ! Икенсе һүҙҙәр уйлап таптым!\n– Сания, ниңә иреңдән айырылдың әле һин?\n– Мине эт урынына күрә башланы...\n– Нисек инде, эт урынына?\n– Нисек тип, тоғролоҡ талап итеп йөҙәтте......\nӘҙәбиәт / Юмор // 29-08-2018, 07:00\n- Мыйыҡ эшләп эшкә килдем. Ҡаштары эшләнгән, керпектәр йәбештергән бисәләр мине иҫәр тине. Ҡайҙа логика?\n- Икенсе класта уҡыған улым менән төнгө cәғәт бергә тиклем өйгә эш эшләнек. Баш ҡатырып ултырғансы, лутсы мин ҡатын менән обой йәбештерер инем.\n- Кеҫә телефонындағы будильниктың һәр шылтырауы өсөн аҡса алынһа, барыһы ла ваҡытында торор ине.\n- Төнгө сәғәт өстә күрше ишеккә тибеп, ҡотомдо алды. Тертләүемдән ҡулымдағы эшләп торған дрелемде саҡ иҙәнгә төшөрөп ебәрмәнем.\n- Ирҙәр нәскийе бик сәйер әйбер. 20 пар йыуҙым, иштәре табылманы.\n- «Право»мды алдырғас, ике йылдан һуң саҡ рулгә ултырҙым. Юлда барғанда барыһы ла миңә пипелдәтә, ҡысҡыра, ҡул болғай. Һағынып бөткәндәр…\n- Иренең күрше ҡыҙына сығып китеүенә йәне көйгән ҡатыны мәкерле план ҡорҙо. Үс алыу ниәтенән, һөйгәнен тартып алған көндәшенең атаһына кейәүгә сыҡты ла, иренә ҡәйнә булды.\n- Чиновниктарҙың һанын уларҙың үҫеп килеүсе балалары ишәйтә.\nАртҡа 1 2 3 4 5 6 7 8 9 10 ... 48 Алға\nСамая свежая информация урна металлическая у нас. | Каждый легко может заказать диплом в Октябрьском по хорошей цене! | Посмотрите купить диплом высшего образования на www.diplomick.com может пригодится!


ЗАМАНҒА ЭЙӘРЕП ТҮГЕЛ, УНЫҢ МЕНӘН БЕРГӘ АТЛАП...\nҠасандыр, бынан ярты быуаттан ашыу ваҡыт элек, Сибай ҡасабаһында яңы ғына ойошторолған «Башмедьстрой» тресына төҙөүселәр кәрәк була. Трест етәкселеге республиканан һәм унан ситтән дә эшселәр эҙләй башлай. Әммә табылған көстө лә махсус рәүештә һөнәргә өйрәтергә кәрәк булып сыға һәм был оҙайлы ваҡыт талап итә. Шул сәбәптән 1954 йылдың көҙөндә Сибай ҡасабаһында 11-се төҙөүселәр мәктәбе—ФЗО асыла. Яңы уҡыу йорто ярым емерек хәлдәге өс баракта урынлаша. Төҙөүселәр мәктәбенән башланған ошо уҡыу йорто—Сибай төҙөлөш һәм сервис колледжы бөгөн үҙенең 60 йәшлек күркәм юбилейын билдәләй.\nМәктәптең тәүге директоры, һуғыш ветераны Төхвәт Дәүләт улы Макулов алдына уҡыу өсөн йәштәр, уҡытыу өсөн мастерҙар табыу бурысы килеп баҫа. Тәүге уҡыусыларҙы өйҙән-өйгә йөрөп, урамдан тигәндәй йыйып алалар. Ятаҡтар һыуыҡ, оҫтаханалар юҡ. Бер фуфайканы түшәп, икенсеһен ябынып йоҡлаған йәштәр бер нисә көндән уҡыуҙы ташлап ҡаса, уларҙы кире эҙләп алалар. Ауылдарҙан йыйылған балаларҙы ҡаланыҡылар ҡыҫырыҡлай, күршеләге ятаҡта сиҙәм күтәрергә бөтә союздан йыйылған халыҡ ҡайнаша, шунлыҡтан ул йылдарҙа ятаҡ тәрбиәселәре төнгө ҡарауылға эт һәм мылтыҡ менән йөрөй. Мең бәлә менән йыйып алынған тәүге төркөмдө тарҡатмау һәм уҡытып сығарыу өсөн нимә генә эшлә-мәйҙәр. Ниһайәт, ун айҙан «Башмедьстрой» үҙенең беренсе йәш төҙөүселәрен ҡабул итеп ала. Ташсы-монтажсы, штукатур-буяусы, балта оҫтаһы, электр һәм газ менән иретеп йәбештереүсе һөнәрен үҙләштергән 248 сығарылыш уҡыусыһы шул йылдарҙа ҡаланың нигеҙен тәшкил иткән баҡыр-көкөрт комбинатын, ит комбинатын, мәктәптәр, дауахана, мәҙәниәт объекттары, торлаҡ йорттар төҙөй ҙә инде.\nТөрлө йылдарҙа уҡыу йорто бер нисә тапҡыр атамаһын алмаштыра. 1957 йылда төҙөлөш мәктәбе төҙөлөш училищеһына, 1966 йылда 34-се ПТУ-ға, 1973 йылда Урта профессиональ-техник училищеға (СПТУ) әйләнә. 1984 йылда 24-се ГПТУ булып китә, 1999 йылдан 24-се һөнәрселек лицейы булараҡ эшләй, ә бөгөн иһә төҙөлөш һәм сервис колледжы статусын яҡлаған.\nҮрҙә әйтеп үтелгәндәр Сибай ҡалаһында инде 60 йыл эшләп һәм хеҙмәт баҙарын эшсе көстәр менән тулыландырып торған уҡыу йортоноң ҡыҫҡаса тарихы булды. Әлбиттә, үткән йылдар дауамында башҡарылған эштәр, һалынған хеҙмәт һөйләп һәм яҙып бөткөһөҙ. Ошо ваҡыт эсендә уҡыу йортонан 45 меңдән ашыу йәш кеше һөнәр алып сыҡҡан. Һәр йыл һайын «Перспектива» уҡыу үҙәге төҙөлөш, транспорт, хеҙмәтләндереү һәм еңел сәнәғәт тармаҡтары өсөн 34 профессия буйынса 100-ләп һөнәрмән әҙерләй. Әйтеп үтергә кәрәк, төҙөлөш һөнәрҙәренән тыш дөйөм туҡланыу, еңел сәнәғәт, халыҡты хеҙмәтләндереү кеүек халыҡ хужалығының башҡа өлкәләренә кәрәкле һөнәрҙәрҙе лә күҙҙән ысҡындырмай бөгөн колледж.\nӘлбиттә, һәр ойошманың, уҡыу йортоноң тарихын шунда ғүмерҙәрен, көстәрен һалған хеҙмәтсәндәре тәшкил итә, улар яһай тарихты. Колледжың да бындай данлы кешеләр, ветерандар исемлеге бик ҙур. Уларҙың изге эштәре онотолмай. Рәсәй Федерацияһының һәм республиканың атҡаҙанған төҙөүселәре В.К.Березина, Ә.Х.Солтанова, А.М.Мироненко, шулай уҡ Березиндар, Матвеевтар, Fәрифуллиндар, Богдановтар ғаиләләре династияларынан сыҡҡан тиҫтәләгән төҙөүселәр исемдәре биҙәй был теҙмәне. Уҡыу йортонда оҙаҡ йылдар уҡытҡан, уҡыусы- ларҙы тәрбиәләгән, һө-нәргә өйрәткән Т.А.Гәрәев, З.А.Мартынова, З.М.Яныбаев, А.Хәкимов, В.П.Семенихина, А.С.Фәхруллина, З.Ә.Бикмәтова, И.С.Таһирова, Ә.Х.Хәсәнов, Р.У.Ҡаһиров, Р.F.Заһиҙуллин, Л.Т.Телятникова, Г.А.Крюкова, И.З.Хисмәтуллин, Г.Ә.Әхмәтйәнов, Н.Г.Юнысова, М.А.Fәфүрова, Н.А.Жаринова, Ф.К.Фәйзуллин, А.А.Утарбаева, С.М.Тимерова, И.Д.Мусин, В.М.Fүмәрова, Х.А.Байымова, З.А.Батыршина, Я.Ф.Баймырҙина, Р.Р.Сөләймәнова, Л.Г.Сәлимгәрәева, С.Ш.Тимербулатова, Л.Ф.Мусина, Л.И.Мәрәҫова һ.б. хаҡында уҡыу йорто коллективы бөгөн дә яҡты иҫтәлектәр һаҡлай. Төрлө йылдарҙа коллектив менән етәкселек иткән Т.Д.Макулов, Ю.П.Чернов, Ә.Б.Юнысов, Ә.М.Йософбаев, В.Х.Биктимеров, F.F.Бүләкбаев, Т.Ә.Гәрәев, Н.А.Жаринова, Б.М.Килдейәровтар һәр береһе үҫеш осороноң бер баҫҡысын тәшкил итә. Бөгөн колледж фән кандидаты Fайса Әхмәҙулла улы Хәсәновтың ҡулына ышанып тапшырылған. Грамоталы һәм ойоштороу һәләтенә эйә шәхес булараҡ, коллективын мәғлүмәти технологияларҙы үҙләштереү һәм был белемде баҙар иҡтисады шарттарында ҡулланыу йүнәлешенә баҫтырҙы ул. 2012 йылда республика конкурсында 12 миллион һумлыҡ грант яулау ҙа тап ошондай ижади эҙләнеүҙәр, туҡтауһыҙ хәрәкәт итеү, яңынан-яңы инновацион юлдар өйрәнеүҙең емеше ул. Был сумма уҡыу йортона, ятаҡҡа заманса йыһаздар, станоктар, мультимедия техникаһы алыуға һәм матди-техник базаны нығытыуға ебәрелгән.\nКолледжда белем биреүҙең инновацион программаларын өйрәнеүсе һәм тормошҡа ашырыусы яңы бүлек—фәнни-методик үҙәк асылған. Уның маҡсаты—баҙар иҡтисадында талап ителгән һөнәрмәндәрҙе заман кимәленә яуап бирә алған юғары сифатлы хеҙмәткәр итеп әҙерләп сығарыу. Колледжды тамамлаған йәш кеше эшһеҙ йөрөмәһен, тормошта үҙ урынын тапһын өсөн уны һөнәрселек яғынан да, тәрбиәүи йәһәттән дә өлгөргән, әҙер белгес, үҙ аллы шәхес итеп тәрбиәләү һәм өйрәтеү беренсе урынға ҡуйыла.\n«Йәмғиәттә төҙөүсене, слесарҙы йәки башҡа төр хеҙмәт күрһәтеүсе эшсене илке-һалҡы йөрөгән «калымщик» сүрәтенә индереп ташланылар. Беҙ был ҡарашты үҙгәртеү өҫтөндә эшләйбеҙ. Бөгөнгө төҙөүсе йәки иретеп йәбештереүсе ул заман технологияларын биш бармағы кеүек белгән, эшен юғары кимәлдә башҡара алған, сифат өсөн тырышҡан оҫта, йәғни, һөнәрмән,—ти Fайса Әхмәҙулла улы.—Нисек кенә булғанда ла, халыҡ араһында төп эш көсөн тәшкил иткән ҡатлам тәрбиәләнә беҙҙә. Бөгөнгө хеҙмәт баҙарында ла тап «беҙҙең» һөнәр эйәләре талап ителә. Заман алға бара, күреп тораһығыҙ, яңынан-яңы төҙөлөштәр асыла, ҡалалар үҫә, уларҙа эшләгән техника ла, башҡарыу методтары ла яңыса. Эшкә төшөргә барған өс кешенең, мәҫәлән, мотлаҡ белемле һәм универсаль булғанын һайлап алалар һәм, беҙҙеңсә, ана шул һайлап алынғаны тап беҙҙең сығарылыш студенты булырға тейеш тә инде. Заманға эйәрергә түгел, ә уның менән бер ҡатар барырға кәрәк». Ошо изге маҡсатты тормошҡа ашырыу өсөн тырыша ла инде етәксе һәм уның берҙәм коллективы. Бының өсөн улар көсөн йәлләмәй. Бөгөн колледжға көслө, эшенә мөкиббән киткән педагогтар, мастерҙар, тәрбиәселәр тупланған, махсус кластар, лабораториялар, ял итеү, спорт үҙәктәре булдырылған, бөтөн уңайлыҡтары булған ятаҡ, ашхана бар.\nУҡыу йортоноң абруйлы юбилейы алдынан Fайса Әхмәҙулла улы уның һәр башланғысын хуплап ҡаршы алған коллективын байрам менән ҡотлап, уларға оло рәхмәтен еткерҙе. Һәм, әлбиттә, ҡасандыр ошо уҡыу йортонда тәүге һөнәрен үҙләштергән һәм үҙләштереп йөрөгән кисәге һәм бөгөнгө студенттарға уңыштар теләне.


Бер-нисә көндән Борайҙа яңы биҫтәне район үҙәге менән тоташтырыусы күпер сафҡа инәсәк | ГТРК «Башкортостан» — Новости Уфы и РБ\n28 июля 2015 — 15:43\nБыға тиклем һаҙлыҡ аша һалынғанынан йөрөү балаларға ғына түгел, ололар өсөн дә хәүеф тыуҙырған. Шуға ла урындағы халыҡ күперҙе үҙ көстәре менән төҙөкләндерергә ҡарар иткән. Был эшкә йүнселдәр ҙә ҡушылған. Күмәк ҡулға эш түҙмәй, тип юҡҡа әйтмәгән халыҡ. Элек-электән бар эште бергә башҡарырға өйрәнгән олатайҙар бөгөн дә ситтән кәңәш биреп ултырғансы эштең уртаһында ҡайнау яҡшы, тип ҡулдарына көрәк алған.30 йыл элек төҙөлгән күперҙең таҡталары серегән, тимер бағаналар ҙа һаҙмат урында йығыла башлаған. Бер-нисә тапҡыр яңыртыу эштәре башҡарылһа ла, күпер аша үтеү мәктәп балаларына ғына түгел олкәндәр өсөн дә ҙур һынау. Яңы биҫтәлә йәшәүселәргә мәктәпкә һәм балалар баҡсаһына барыу өсөн ике юл бар. Беренсеһе, машиналар йөрөгән оло юл аша сығыу, икенсеһе, ҡурҡыуыңды еңеп авария хәлендәге күперҙән үтеү. Борай ауылының Киров урамында йәшәүселәр күперҙе үҙ көстәре менән төҙөкләндерергә ҡарар иткән. Йәш гвардия ойошмаһының төбәк бүлексәһен дә ярҙамға саҡырған.Изге башланғысҡа эшҡыуарҙар ҙа ҡушылғас эш яйға һалынған. Үҙ исемен әлегә сер итеп ҡалдырыуҙы һораған эшҡыуар райондаштарына күпер һалыуға 2 миллион һум аҡса бүлгән. Ошо көндәрҙә башҡаланан ауыр техника: ике экскаватор, үҙбушатҡыс Камаз машиналары ҡайтарылған. Хәҙер уйһыулыҡта эш ҡайнай. Оҫта барҙа ҡулыңды тый тигәндәй, ауыл халҡына хәҙер эш барышын ситтән генә күҙәтергә ҡала.Яңы биҫтәләрҙе Борай ауылы үҙәге менән тоташтырыусы күпер бер-нисә көндән әҙер буласаҡ. Шулай уҡ күпергә илткән юлдарға таш һалыу һәм һаҙлыҡ урындарҙы ипкә килтереү күҙаллана. Ә күперҙе буяу эшен ауыл йәштәре үҙ өҫтөнә алған.


24 Ғинуар 2019, 13:43\nенси ағзаларҙың хроник ялҡынһыныу ауырыуҙары. Аналыҡ көпшәһе ялҡынһыныу арҡаһында уның аша үтеү ауырлашҡанға күрә, түл күҙәнәге сперматозоид менән «осраша алмай»;\nаналыҡ ҡыуышлығы ауырыуы. Яралғыны «ҡабул итеүсе» аналыҡ тышсаһының ҡатламы әҙер булмау арҡаһында, аналыҡ ҡыуышлығы уны «кире ҡаға»;\nир-аттың орлоғо сифаты насарайыуға килтергән сирҙәр. Был ауырыуҙар ваҡытында сперматозоидтар йәшәүгә һәләтһеҙ, йә хәлһеҙ – түл күҙәнәген аталандырыуға яраҡһыҙ булып сыға;\nхалыҡта бындай осраҡтарҙы ир менән ҡатын бер-береһенә «тап килмәү» тип атайҙар – аналыҡ еңсәһендәге лайлала сперматозоидтарҙы үлтереүсе матдә булыу арҡаһында, улар түл күҙәнәген аталандырыу өсөн аналыҡ ҡыуышлығына үтә алмай.


Өфөлә Башҡорт театрының мәшһүр актрисаһы Гөлли Мөбәрәкова менән хушлаштылар // Мәҙәниәт | новости башинформ.рф\n17:01, 22 февраля 2019 Мәҙәниәт\nБөгөн Өфөлә күренекле актриса, СССР-ҙың һәм РСФСР-ҙың халыҡ артисы, Өфө ҡалаһының почетлы гражданы Гөлли Мөбәрәкова менән хушлаштылар. 20 февралдә актрисаның йөрәге тибеүҙән туҡтаны.\nНекрологка Башҡортостан Башлығы вазифаһын ваҡытлыса башҡарыусы Радий Хәбиров һәм башҡа рәсми кешеләр ҡул ҡуйҙы. Хушлашыу легендар актриса 60 йыл эшләгән Мәжит Ғафури исемендәге Башҡорт академия драма театры сәхнәһендә уҙҙы.\n«Республикабыҙ ғына түгел, тотош илебеҙ мәҙәниәте ауыр юғалтыу кисерҙе. Гөлли Мөбәрәкованың наградалары күп ине, ләкин уның төп наградаһы — халыҡ һөйөүе, ул ысын мәғәнәһендә халыҡ артисы булды. Бөйөк аҡылы, эске дәрәжәһе, театр сәхнәһендә һәм экранда тыуҙырған һоҡланғыс образдары өсөн уны барыһы ла яратты. Был уның ата-әсәһе, уҡытыусылар тарафынан алдан билдәләнгәйне. Көн һайын атаһы Арыҫлан Мөбәрәков һәйкәле янынан үтеүе уға еңел булмағандыр, моғайын, ләкин ошо йылдар буйына ул атаһы тураһында иҫтәлекте, уның мираҫын һаҡланы. Гөлли Арыҫлан ҡыҙы 60 йылдан ашыу ғүмерен милли театрға бағышланы, — тине Радий Хәбиров. — Күренекле актриса, һоҡланғыс кеше хаҡында иҫтәлек беҙҙең йөрәктәрҙә мәңге һаҡланыр».\n«Әхлаҡи юғарылыҡ планетаһы» тип атаны Гөлли Мөбәрәкованы Башҡорт драма театрының художество етәксеһе Олег Ханов. Гөлли Арыҫлан ҡыҙы һуңғы көндәренәсә театр менән йәшәне, театр менән Ҡазанға гастролдәргә йыйына ине, тип билдәләне ул. Мәрхүмәнең улы Аяз Сафин республика һәм ҡала етәкселегенә ерләүҙе ойошторғандары өсөн рәхмәт белдерҙе.\nГөлли Мөбәрәкованың вафатына бәйле Рәсәйҙең мәҙәниәт министры Владимир Мединскийҙан, илдең Театр эшмәкәрҙәре союзы Александр Калягиндан, Татарстандың һәм Ырымбур өлкәһенең мәҙәниәт министрҙарынан һәм башҡа төбәктәрҙән ҡайғы уртаҡлашыу телеграммалары килде.\nХушлашыуҙа залда Гөлли Арыҫлан ҡыҙының үҙ тауышы менән уҡыған шиғыры яңғыраны. Яратҡан актрисаны һуңғы юлға алҡыштар менән оҙаттылар. Уны Мосолмандар зыяратында ата-әсәһе янында ерләйҙәр.\nТеги: юғалтыуҙар, хәтер, театр, Гөлли Мөбәрәкова